title: Rozhodnutie Európskej centrálnej banky (EÚ) 2019/43 z 29. novembra 2018 o percentuálnych podieloch národných centrálnych bánk v kľúči na upisovanie základného imania Európskej centrálnej banky a o zrušení rozhodnutia ECB/2013/28 (ECB/2018/27)

text:
                  11.1.2019

                  SK

                  Úradný vestník Európskej únie

                  L 9/178

         ROZHODNUTIE EURÓPSKEJ CENTRÁLNEJ BANKY (EÚ) 2019/43
         z 29. novembra 2018
         o percentuálnych podieloch národných centrálnych bánk v kľúči na upisovanie základného imania Európskej centrálnej banky a o zrušení rozhodnutia ECB/2013/28 (ECB/2018/27)
         RADA GUVERNÉROV EURÓPSKEJ CENTRÁLNEJ BANKY,
         so zreteľom na Zmluvu o fungovaní Európskej únie,
         so zreteľom na Štatút Európskeho systému centrálnych bánk a Európskej centrálnej banky, a najmä na jeho článok 29.3 a článok 29.4,
         so zreteľom na príspevok Generálnej rady Európskej centrálnej banky podľa článku 46.2 štvrtej zarážky Štatútu Európskeho systému centrálnych bánk a Európskej centrálnej banky,
         keďže:

                     (1)

                     V článku 29.3 Štatútu Európskeho systému centrálnych bánk a Európskej centrálnej banky (ďalej len „štatút ESCB“) sa vyžaduje, aby sa vážené podiely v kľúči základného imania upravovali každých päť rokov po založení Európskeho systému centrálnych bánk (ESCB) analogickým spôsobom podľa článku 29.1 štatútu ESCB. Upravený kľúč základného imania sa uplatňuje s účinnosťou od prvého dňa roka, ktorý nasleduje po roku, v ktorom došlo k jeho úprave.

                     (2)

                     Posledná úprava kľúča základného imania v súlade s článkom 29.3 štatútu ESCB sa uskutočnila v roku 2013 s účinnosťou od 1. januára 2014 (1).

                     (3)

                     V súlade s rozhodnutím Rady 2003/517/ES (2) Európska komisia poskytla Európskej centrálnej banke (ECB) štatistické údaje, ktoré sa majú použiť na určenie upraveného kľúča základného imania,

               PRIJALA TOTO ROZHODNUTIE:

            Článok 1
            Zaokrúhľovanie
            Keď Európska komisia poskytne revidované štatistické údaje, ktoré sa majú použiť na upravenie kľúča základného imania, a súčet číselných údajov sa nerovná 100 %, rozdiel sa vyrovná tak, že v prípade: i) ak celkový súčet nedosiahne 100 %, k najmenšiemu podielu sa vo vzostupnom poradí pridáva 0,0001 percentuálneho bodu, až kým sa nedosiahne presne 100 %, alebo ii) ak celkový súčet presiahne 100 %, od najväčšieho podielu sa v zostupnom poradí odpočítava 0,0001 percentuálneho bodu, až kým sa nedosiahne 100 %.

            Článok 2
            Vážené podiely v kľúči základného imania
            Vážené podiely pridelené jednotlivým národným centrálnym bankám v kľúči základného imania uvedenom v článku 29 štatútu ESCB sú s účinnosťou od 1. januára 2019 takéto:

                        Nationale Bank van België/Banque Nationale de Belgique

                        2,5280 %

                        Българска народна банка (Bulgarian National Bank)

                        0,8511 %

                        Česká národní banka

                        1,6172 %

                        Danmarks Nationalbank

                        1,4986 %

                        Deutsche Bundesbank

                        18,3670 %

                        Eesti Pank

                        0,1968 %

                        Banc Ceannais na hÉireann/Central Bank of Ireland

                        1,1754 %

                        Bank of Greece

                        1,7292 %

                        Banco de España

                        8,3391 %

                        Banque de France

                        14,2061 %

                        Hrvatska narodna banka

                        0,5673 %

                        Banca d'Italia

                        11,8023 %

                        Central Bank of Cyprus

                        0,1503 %

                        Latvijas Banka

                        0,2731 %

                        Lietuvos bankas

                        0,4059 %

                        Banque centrale du Luxembourg

                        0,2270 %

                        Magyar Nemzeti Bank

                        1,3348 %

                        Bank Ċentrali ta' Malta/Central Bank of Malta

                        0,0732 %

                        De Nederlandsche Bank

                        4,0677 %

                        Oesterreichische Nationalbank

                        2,0325 %

                        Narodowy Bank Polski

                        5,2068 %

                        Banco de Portugal

                        1,6367 %

                        Banca Naţională a României

                        2,4470 %

                        Banka Slovenije

                        0,3361 %

                        Národná banka Slovenska

                        0,8004 %

                        Suomen Pankki

                        1,2708 %

                        Sveriges Riksbank

                        2,5222 %

                        Bank of England

                        14,3374 %

            Článok 3
            Nadobudnutie účinnosti a zrušovacie ustanovenie

               1.   Toto rozhodnutie nadobúda účinnosť 1. januára 2019.

               2.   Rozhodnutie ECB/2013/28 sa zrušuje s účinnosťou od 1. januára 2019.

               3.   Odkazy na rozhodnutie ECB/2013/28 sa považujú za odkazy na toto rozhodnutie.

            Vo Frankfurte nad Mohanom 29. novembra 2018

                  Prezident ECB

               Mario DRAGHI

            (1)  Rozhodnutie ECB/2013/28 z 29. augusta 2013 o percentuálnych podieloch národných centrálnych bánk v kľúči na upisovanie základného imania Európskej centrálnej banky (Ú. v. EÚ L 16, 21.1.2014, s. 53).

            (2)  Rozhodnutie Rady 2003/517/ES z 15. júla 2003 o štatistických údajoch, ktoré sa majú použiť na úpravu kľúča na upisovanie základného imania Európskej centrálnej banky (Ú. v. EÚ L 181, 19.7.2003, s. 43):


title: Rozhodnutie Európskej centrálnej banky (EÚ) 2019/48 z 30. novembra 2018 o splatení základného imania Európskej centrálnej banky národnými centrálnymi bankami mimo eurozóny a o zrušení rozhodnutia ECB/2013/31 (ECB/2018/32)

text:
                  11.1.2019

                  SK

                  Úradný vestník Európskej únie

                  L 9/196

         ROZHODNUTIE EURÓPSKEJ CENTRÁLNEJ BANKY (EÚ) 2019/48
         z 30. novembra 2018
         o splatení základného imania Európskej centrálnej banky národnými centrálnymi bankami mimo eurozóny a o zrušení rozhodnutia ECB/2013/31 (ECB/2018/32)
         GENERÁLNA RADA EURÓPSKEJ CENTRÁLNEJ BANKY,
         so zreteľom na Zmluvu o fungovaní Európskej únie,
         so zreteľom na Štatút Európskeho systému centrálnych bánk a Európskej centrálnej banky, a najmä na jeho článok 47,
         keďže:

                     (1)

                     V článku 47 Štatútu Európskeho systému centrálnych bánk a Európskej centrálnej banky (ďalej len „štatút ESCB“) sa ustanovuje, že národné centrálne banky členských štátov, pre ktoré platí výnimka (ďalej len „národné centrálne banky mimo eurozóny“), nemusia splácať svoje upísané základné imanie, pokiaľ Generálna rada Európskej centrálnej banky (ECB) kvalifikovanou väčšinou predstavujúcou aspoň dve tretiny upísaného základného imania ECB a najmenej polovicu podielnikov nerozhodne, že sa musí splatiť minimálne percento ako príspevok na prevádzkové náklady ECB.

                     (2)

                     V článku 1 rozhodnutia ECB/2013/31 (1) sa ustanovuje, že každá národná centrálna banka (NCB) mimo eurozóny splatí 3,75 % svojho podielu na upísanom základnom imaní ECB s účinnosťou od 1. januára 2014.

                     (3)

                     Rozhodnutie Európskej centrálnej banky (EÚ) 2019/43 (ECB/2018/27) (2) ustanovuje úpravu kľúča na upisovanie základného imania ECB (ďalej len „kľúč základného imania“) v súlade s článkom 29.3 štatútu ESCB a stanovuje s účinnosťou od 1. januára 2019 nové vážené podiely pridelené každej národnej centrálnej banke v upravenom kľúči základného imania (ďalej len „vážené podiely v kľúči základného imania“).

                     (4)

                     Úprava kľúča základného imania ECB, ku ktorej dochádza každých 5 rokov, si vyžaduje prijatie nového rozhodnutia ECB, ktorým sa s účinnosťou od 1. januára 2019 zruší rozhodnutie ECB/2013/31 a určí sa percento upísaného základného imania ECB, ktoré sú národné centrálne banky mimo eurozóny povinné splatiť s účinnosťou od 1. januára 2019,

               PRIJALA TOTO ROZHODNUTIE:

            Článok 1
            Výška a forma upísaného a splateného základného imania
            Každá NCB mimo eurozóny splatí 3,75 % svojho podielu na upísanom základnom imaní ECB s účinnosťou od 1. januára 2019. S prihliadnutím na nové vážené podiely v kľúči základného imania upravené v článku 2 rozhodnutia (EÚ) 2019/43 (ECB/2018/27), každá NCB mimo eurozóny má upísaný a splatený podiel na základnom imaní v celkových výškach uvedených vedľa jej názvu v tejto tabuľke:

                        NCB mimo eurozóny

                        Upísané základné imanie k 1. januáru 2019
                        (v EUR)

                        Splatené základné imanie k 1. januáru 2019
                        (v EUR)

                        Българска народна банка
                        (Bulharská národná banka)

                        92 131 635,17

                        3 454 936,32

                        Česká národní banka

                        175 062 014,33

                        6 564 825,54

                        Danmarks Nationalbank

                        162 223 555,95

                        6 083 383,35

                        Hrvatska narodna banka

                        61 410 265,11

                        2 302 884,94

                        Magyar Nemzeti Bank

                        144 492 194,37

                        5 418 457,29

                        Narodowy Bank Polski

                        563 636 468,10

                        21 136 367,55

                        Banca Naţională a României

                        264 887 922,99

                        9 933 297,11

                        Sveriges Riksbank

                        273 028 328,31

                        10 238 562,31

                        Bank of England

                        1 552 024 563,60

                        58 200 921,14

            Článok 2
            Úprava splateného základného imania

               1.   Vzhľadom na to, že všetky národné centrálne banky mimo eurozóny už splatili 3,75 % svojho podielu na upísanom základnom imaní ECB platného k 31. decembru 2018 podľa rozhodnutia ECB/2013/31, každá nich podľa potreby buď prevedie dodatočnú sumu na ECB, alebo jej ECB vráti sumu tak, aby sa dosiahli sumy uvedené v treťom stĺpci tabuľky v článku 1.

               2.   Všetky prevody podľa tohto článku sa uskutočňujú v súlade s rozhodnutím Európskej centrálnej banky (EÚ) 2019/45 (ECB/2018/29) (3).

            Článok 3
            Nadobudnutie účinnosti a zrušovacie ustanovenie

               1.   Toto rozhodnutie nadobúda účinnosť 1. januára 2019.

               2.   Rozhodnutie ECB/2013/31 sa zrušuje s účinnosťou od 1. januára 2019.

               3.   Odkazy na rozhodnutie ECB/2013/31 sa považujú za odkazy na toto rozhodnutie.

            Vo Frankfurte nad Mohanom 30. novembra 2018

                  Prezident ECB

               Mario DRAGHI

            (1)  Rozhodnutie Európskej centrálnej banky ECB/2013/31 z 30. augusta 2013 o splatení základného imania Európskej centrálnej banky národnými centrálnymi bankami mimo eurozóny (Ú. v. EÚ L 16, 21.1.2014, s. 63).

            (2)  Rozhodnutie Európskej centrálnej banky (EÚ) 2019/43 z 29. novembra 2018 o percentuálnych podieloch národných centrálnych bánk v kľúči na upisovanie základného imania Európskej centrálnej banky a o zrušení rozhodnutia ECB/2013/28 (ECB/2018/27) (pozri stranu 178 tohto úradného vestníka).

            (3)  Rozhodnutie Európskej centrálnej banky (EÚ) 2019/45 z 29. novembra 2018 o podmienkach prevodov podielov na základnom imaní Európskej centrálnej banky medzi národnými centrálnymi bankami a úpravy splateného základného imania a o zrušení rozhodnutia ECB/2013/29 (ECB/2018/29) (pozri stranu 183 tohto úradného vestníka).


title: Rozhodnutie Rady (EÚ) 2019/269 z 12. februára 2019, ktorým sa vymenúva člen Výboru regiónov navrhnutý Španielskym kráľovstvom

text:
                  18.2.2019

                  SK

                  Úradný vestník Európskej únie

                  L 46/17

         ROZHODNUTIE RADY (EÚ) 2019/269
         z 12. februára 2019,
         ktorým sa vymenúva člen Výboru regiónov navrhnutý Španielskym kráľovstvom
         RADA EURÓPSKEJ ÚNIE,
         so zreteľom na Zmluvu o fungovaní Európskej únie, a najmä na jej článok 305,
         so zreteľom na návrh španielskej vlády,
         keďže:

                     (1)

                     Rada prijala 26. januára 2015 rozhodnutie (EÚ) 2015/116 (1), 5. februára 2015 rozhodnutie (EÚ) 2015/190 (2) a 23. júna 2015 rozhodnutie (EÚ) 2015/994 (3), ktorými sa vymenúvajú členovia a náhradníci Výboru regiónov na obdobie od 26. januára 2015 do 25. januára 2020. Rozhodnutím Rady (EÚ) 2016/1203 (4) nahradil pán Jordi SOLÉ i FERRANDO 18. júla 2016 pána Francesca HOMSA i MOLISTA vo funkcii člena. Rozhodnutím Rady (EÚ) 2017/602 (5) nahradila pani Maria BADIAOVÁ i CUTCHETOVÁ 27. marca 2017 pána Jordiho SOLÉHO i FERRANDOA vo funkcii člena. Rozhodnutím Rady (EÚ) 2018/1502 (6) nahradil pán Ernest MARAGALL i MIRA 8. októbra 2018 pani Mariu BADIAOVÚ i CUTCHETOVÚ vo funkcii členky.

                     (2)

                     V dôsledku skončenia funkčného obdobia pána Ernesta MARAGALLA i MIRU sa uvoľnilo jedno miesto člena Výboru regiónov.

               PRIJALA TOTO ROZHODNUTIE:

            Článok 1
            Na zvyšný čas súčasného funkčného obdobia, ktoré trvá do 25. januára 2020, sa za člena Výboru regiónov vymenúva:

                        —

                        pán Alfred BOSCH i PASCUAL, Consejero de Acción Exterior, Relaciones Institucionales y Transparencia de la Comunidad Autónoma de Cataluña.

            Článok 2
            Toto rozhodnutie nadobúda účinnosť dňom jeho prijatia.

            V Bruseli 12. februára 2019

                  Za Radu

                  predseda

               E.O. TEODOROVICI

            (1)  Rozhodnutie Rady (EÚ) 2015/116 z 26. januára 2015, ktorým sa vymenúvajú členovia a náhradníci Výboru regiónov na obdobie od 26. januára 2015 do 25. januára 2020 (Ú. v. EÚ L 20, 27.1.2015, s. 42).

            (2)  Rozhodnutie Rady (EÚ) 2015/190 z 5. februára 2015, ktorým sa vymenúvajú členovia a náhradníci Výboru regiónov na obdobie od 26. januára 2015 do 25. januára 2020 (Ú. v. EÚ L 31, 7.2.2015, s. 25).

            (3)  Rozhodnutie Rady (EÚ) 2015/994 z 23. júna 2015, ktorým sa vymenúvajú členovia a náhradníci Výboru regiónov na obdobie od 26. januára 2015 do 25. januára 2020 (Ú. v. EÚ L 159, 25.6.2015, s. 70).

            (4)  Rozhodnutie Rady (EÚ) 2016/1203 z 18. júla 2016, ktorým sa vymenúvajú člen a náhradník Výboru regiónov navrhnutí Španielskym kráľovstvom (Ú. v. EÚ L 198, 23.7.2016, s. 44).

            (5)  Rozhodnutie Rady (EÚ) 2017/602 z 27. marca 2017, ktorým sa vymenúva člen Výboru regiónov navrhnutý Španielskym kráľovstvom (Ú. v. EÚ L 82, 29.3.2017, s. 8).

            (6)  Rozhodnutie Rady (EÚ) 2018/1502 z 8. októbra 2018, ktorým sa vymenúvajú člen a náhradník Výboru regiónov navrhnutí Španielskym kráľovstvom (Ú. v. EÚ L 254, 10.10.2018, s. 7).


Rozhodnutie Komisie z 27/02/2019 ktorým sa koncentrácia vyhlasuje za zlučiteľnú so spoločným trhom (Vec COMP/M.9264 - Dynasty Acquisition Co., Inc. / StandardAero Holding Corp.) podľa nariadenia Rady (ES) č. 139/2004 (Iba anglické znenie je autentické)


title: Rozhodnutie Rady (EÚ) 2017/2085 zo 6. novembra 2017 o podpise v mene Únie Dohody medzi Európskou úniou a Bahamským spoločenstvom, ktorou sa mení Dohoda medzi Európskym spoločenstvom a Bahamským spoločenstvom o zrušení víz pri krátkodobých pobytoch

text:
               15.11.2017

               SK

               Úradný vestník Európskej únie

               L 297/5

         ROZHODNUTIE RADY (EÚ) 2017/2085
   zo 6. novembra 2017
   o podpise v mene Únie Dohody medzi Európskou úniou a Bahamským spoločenstvom, ktorou sa mení Dohoda medzi Európskym spoločenstvom a Bahamským spoločenstvom o zrušení víz pri krátkodobých pobytoch
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 77 ods. 2 písm. a) v spojení s jej článkom 218 ods. 5,
   so zreteľom na návrh Európskej komisie,
   keďže:

               (1)

               Rada svojím rozhodnutím 2009/897/ES (1) uzavrela Dohodu medzi Európskym spoločenstvom a Bahamským spoločenstvom o zrušení víz pri krátkodobých pobytoch (2) (ďalej len „dohoda“). Dohoda umožňuje občanom Únie a občanom Bahamského spoločenstva cestovať na územie druhej zmluvnej strany bez potreby víz maximálne na obdobie troch mesiacov počas šiestich mesiacov.

               (2)

               Nariadením Európskeho parlamentu a Rady (EÚ) č. 610/2013 (3) sa zaviedli horizontálne zmeny v acquis Únie v oblasti víz a hraníc a krátkodobý pobyt sa vymedzil ako maximálne 90 dní v rámci akéhokoľvek 180-dňového obdobia.

               (3)

               Je nevyhnutné začleniť toto nové vymedzenie do dohody, aby sa v plnej miere harmonizoval režim Únie týkajúci sa krátkodobých pobytov.

               (4)

               Rada prijala 9. októbra 2014 rozhodnutie, ktorým poverila Komisiu, aby začala rokovania s Bahamským spoločenstvom o dohode, ktorou sa mení Dohoda medzi Európskym spoločenstvom a Bahamským spoločenstvom o zrušení víz pri krátkodobých pobytoch (ďalej len „pozmeňujúca dohoda“).

               (5)

               Rokovania o pozmeňujúcej dohode boli úspešne ukončené jej parafovaním prostredníctvom výmeny listov 30. augusta 2016.

               (6)

               Pozmeňujúca dohoda by sa mala podpísať v mene Únie a vyhlásenia pripojené k pozmeňujúcej dohode by sa mali schváliť v mene Únie.

               (7)

               Toto rozhodnutie predstavuje vývoj ustanovení schengenského acquis, na ktorých sa Spojené kráľovstvo nezúčastňuje v súlade s rozhodnutím Rady 2000/365/ES (4); Spojené kráľovstvo sa preto nezúčastňuje na jeho prijatí, nie je ním viazané ani nepodlieha jeho uplatňovaniu.

               (8)

               Toto rozhodnutie predstavuje vývoj ustanovení schengenského acquis, na ktorých sa Írsko nezúčastňuje v súlade s rozhodnutím Rady 2002/192/ES (5); Írsko sa preto nezúčastňuje na jeho prijatí, nie je ním viazané ani nepodlieha jeho uplatňovaniu,

         PRIJALA TOTO ROZHODNUTIE:
   Článok 1
   Týmto sa v mene Únie schvaľuje podpis Dohody medzi Európskou úniou a Bahamským spoločenstvom, ktorou sa mení Dohoda medzi Európskym spoločenstvom a Bahamským spoločenstvom o zrušení víz pri krátkodobých pobytoch s výhradou uzavretia uvedenej dohody (6).
   Článok 2
   Vyhlásenia pripojené k pozmeňujúcej dohode sa v mene Únie schvaľujú.
   Článok 3
   Týmto sa predseda Rady poveruje určiť osobu(-y) splnomocnenú(-é) podpísať pozmeňujúcu dohodu v mene Únie.
   Článok 4
   Toto rozhodnutie nadobúda účinnosť dňom jeho prijatia.

      V Bruseli 6. novembra 2017

            Za Radu

            predseda

         T. TAMM

      (1)  Rozhodnutie Rady 2009/897/ES z 30. novembra 2009 o uzavretí Dohody medzi Európskym spoločenstvom a Bahamským spoločenstvom o zrušení víz pri krátkodobých pobytoch (Ú. v. EÚ L 321, 8.12.2009, s. 39).

      (2)  Ú. v. EÚ L 169, 30.6.2009, s. 24.

      (3)  Nariadenie Európskeho parlamentu a Rady (EÚ) č. 610/2013 z 26. júna 2013, ktorým sa mení nariadenie Európskeho parlamentu a Rady (ES) č. 562/2006, ktorým sa ustanovuje kódex Spoločenstva o pravidlách upravujúcich pohyb osôb cez hranice (Kódex schengenských hraníc), Dohovor, ktorým sa vykonáva Schengenská dohoda, nariadenia Rady (ES) č. 1683/95 a (ES) č. 539/2001 a nariadenia Európskeho parlamentu a Rady (ES) č. 767/2008 a (ES) č. 810/2009 (Ú. v. EÚ L 182, 29.6.2013, s. 1).

      (4)  Rozhodnutie Rady 2000/365/ES z 29. mája 2000, ktoré sa týka požiadavky Spojeného kráľovstva Veľkej Británie a Severného Írska zúčastňovať sa na niektorých ustanoveniach schengenského acquis (Ú. v. ES L 131, 1.6.2000, s. 43).

      (5)  Rozhodnutie Rady 2002/192/ES z 28. februára 2002 o požiadavke Írska zúčastňovať sa na niektorých ustanoveniach schengenského acquis (Ú. v. ES L 64, 7.3.2002, s. 20).

      (6)  Text pozmeňujúcej dohody sa uverejní spolu s rozhodnutím o uzavretí pozmeňujúcej dohody.


title: Rozhodnutie Rady (EÚ) 2017/2086 zo 6. novembra 2017 o podpise v mene Únie Dohody medzi Európskou úniou a Federáciou Svätého Krištofa a Nevisu, ktorou sa mení Dohoda medzi Európskym spoločenstvom a Federáciou Svätého Krištofa a Nevisu o zrušení víz pri krátkodobých pobytoch

text:
               15.11.2017

               SK

               Úradný vestník Európskej únie

               L 297/7

         ROZHODNUTIE RADY (EÚ) 2017/2086
   zo 6. novembra 2017
   o podpise v mene Únie Dohody medzi Európskou úniou a Federáciou Svätého Krištofa a Nevisu, ktorou sa mení Dohoda medzi Európskym spoločenstvom a Federáciou Svätého Krištofa a Nevisu o zrušení víz pri krátkodobých pobytoch
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 77 ods. 2 písm. a) v spojení s jej článkom 218 ods. 5,
   so zreteľom na návrh Európskej komisie,
   keďže:

               (1)

               Rada svojím rozhodnutím 2009/901/ES (1) uzavrela Dohodu medzi Európskym spoločenstvom a Federáciou Svätého Krištofa a Nevisu o zrušení víz pri krátkodobých pobytoch (2) (ďalej len „dohoda“). Dohoda umožňuje občanom Únie a občanom Federácie Svätého Krištofa a Nevisu cestovať na územie druhej zmluvnej strany bez potreby víz maximálne na obdobie troch mesiacov počas šiestich mesiacov.

               (2)

               Nariadením Európskeho parlamentu a Rady (EÚ) č. 610/2013 (3) sa zaviedli horizontálne zmeny v acquis Únie v oblasti víz a hraníc a krátkodobý pobyt sa vymedzil ako maximálne 90 dní v rámci akéhokoľvek 180-dňového obdobia.

               (3)

               Je nevyhnutné začleniť toto nové vymedzenie do dohody, aby sa v plnej miere harmonizoval režim Únie týkajúci sa krátkodobých pobytov.

               (4)

               Rada prijala 9. októbra 2014 rozhodnutie, ktorým poverila Komisiu, aby začala rokovania s Federáciou Svätého Krištofa a Nevisu o dohode, ktorou sa mení Dohoda medzi Európskym spoločenstvom a Federáciou Svätého Krištofa a Nevisu o zrušení víz pri krátkodobých pobytoch (ďalej len „pozmeňujúca dohoda“).

               (5)

               Rokovania o pozmeňujúcej dohode boli úspešne ukončené jej parafovaním prostredníctvom výmeny listov 28. júla 2016.

               (6)

               Pozmeňujúca dohoda by sa mala podpísať v mene Únie a vyhlásenia pripojené k pozmeňujúcej dohode by sa mali schváliť v mene Únie.

               (7)

               Toto rozhodnutie predstavuje vývoj ustanovení schengenského acquis, na ktorých sa Spojené kráľovstvo nezúčastňuje v súlade s rozhodnutím Rady 2000/365/ES (4); Spojené kráľovstvo sa preto nezúčastňuje na jeho prijatí, nie je ním viazané ani nepodlieha jeho uplatňovaniu.

               (8)

               Toto rozhodnutie predstavuje vývoj ustanovení schengenského acquis, na ktorých sa Írsko nezúčastňuje v súlade s rozhodnutím Rady 2002/192/ES (5); Írsko sa preto nezúčastňuje na jeho prijatí, nie je ním viazané ani nepodlieha jeho uplatňovaniu,

         PRIJALA TOTO ROZHODNUTIE:
   Článok 1
   Týmto sa v mene Únie schvaľuje podpis Dohody medzi Európskou úniou a Federáciou Svätého Krištofa a Nevisu, ktorou sa mení Dohoda medzi Európskym spoločenstvom a Federáciou Svätého Krištofa a Nevisu o zrušení víz pri krátkodobých pobytoch s výhradou uzavretia uvedenej dohody (6).
   Článok 2
   Vyhlásenia pripojené k pozmeňujúcej dohode sa v mene Únie schvaľujú.
   Článok 3
   Týmto sa predseda Rady poveruje určiť osobu(-y) splnomocnenú(-é) podpísať pozmeňujúcu dohodu v mene Únie.
   Článok 4
   Toto rozhodnutie nadobúda účinnosť dňom jeho prijatia.

      V Bruseli 6. novembra 2017

            Za Radu

            predseda

         T. TAMM

      (1)  Rozhodnutie Rady 2009/901/ES z 30. novembra 2009 o uzavretí Dohody medzi Európskym spoločenstvom a Federáciou Svätého Krištofa a Nevisu o zrušení víz pri krátkodobých pobytoch (Ú. v. EÚ L 321, 8.12.2009, s. 43).

      (2)  Ú. v. EÚ L 169, 30.6.2009, s. 38.

      (3)  Nariadenie Európskeho parlamentu a Rady (EÚ) č. 610/2013 z 26. júna 2013, ktorým sa mení nariadenie Európskeho parlamentu a Rady (ES) č. 562/2006, ktorým sa ustanovuje kódex Spoločenstva o pravidlách upravujúcich pohyb osôb cez hranice (Kódex schengenských hraníc), Dohovor, ktorým sa vykonáva Schengenská dohoda, nariadenia Rady (ES) č. 1683/95 a (ES) č. 539/2001 a nariadenia Európskeho parlamentu a Rady (ES) č. 767/2008 a (ES) č. 810/2009 (Ú. v. EÚ L 182, 29.6.2013, s. 1).

      (4)  Rozhodnutie Rady 2000/365/ES z 29. mája 2000, ktoré sa týka požiadavky Spojeného kráľovstva Veľkej Británie a Severného Írska zúčastňovať sa na niektorých ustanoveniach schengenského acquis (Ú. v. ES L 131, 1.6.2000, s. 43).

      (5)  Rozhodnutie Rady 2002/192/ES z 28. februára 2002 o požiadavke Írska zúčastňovať sa na niektorých ustanoveniach schengenského acquis (Ú. v. ES L 64, 7.3.2002, s. 20).

      (6)  Text pozmeňujúcej dohody sa uverejní spolu s rozhodnutím o uzavretí pozmeňujúcej dohody.


title: Rozhodnutie Rady (EÚ) 2017/2087 zo 6. novembra 2017 o podpise v mene Únie Dohody medzi Európskou úniou a Maurícijskou republikou, ktorou sa mení Dohoda medzi Európskym spoločenstvom a Maurícijskou republikou o zrušení víz pri krátkodobých pobytoch

text:
               15.11.2017

               SK

               Úradný vestník Európskej únie

               L 297/9

         ROZHODNUTIE RADY (EÚ) 2017/2087
   zo 6. novembra 2017
   o podpise v mene Únie Dohody medzi Európskou úniou a Maurícijskou republikou, ktorou sa mení Dohoda medzi Európskym spoločenstvom a Maurícijskou republikou o zrušení víz pri krátkodobých pobytoch
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 77 ods. 2 písm. a) v spojení s jej článkom 218 ods. 5,
   so zreteľom na návrh Európskej komisie,
   keďže:

               (1)

               Rada svojím rozhodnutím 2009/899/ES (1) uzavrela Dohodu medzi Európskym spoločenstvom a Maurícijskou republikou o zrušení víz pri krátkodobých pobytoch (2) (ďalej len „dohoda“). Dohoda umožňuje občanom Únie a občanom Maurícijskej republiky cestovať na územie druhej zmluvnej strany bez potreby víz maximálne na obdobie troch mesiacov počas šiestich mesiacov.

               (2)

               Nariadením Európskeho parlamentu a Rady (EÚ) č. 610/2013 (3) sa zaviedli horizontálne zmeny v acquis Únie v oblasti víz a hraníc a krátkodobý pobyt sa vymedzil ako maximálne 90 dní v rámci akéhokoľvek 180-dňového obdobia.

               (3)

               Je nevyhnutné začleniť toto nové vymedzenie do dohody, aby sa v plnej miere harmonizoval režim Únie týkajúci sa krátkodobých pobytov.

               (4)

               Rada prijala 9. októbra 2014 rozhodnutie, ktorým poverila Komisiu, aby začala rokovania s Maurícijskou republikou o dohode, ktorou sa mení Dohoda medzi Európskym spoločenstvom a Maurícijskou republikou o zrušení víz pri krátkodobých pobytoch (ďalej len „pozmeňujúca dohoda“).

               (5)

               Rokovania o pozmeňujúcej dohode boli úspešne ukončené jej parafovaním prostredníctvom výmeny listov 11. novembra 2016.

               (6)

               Pozmeňujúca dohoda by sa mala podpísať v mene Únie a vyhlásenia pripojené k pozmeňujúcej dohode by sa mali schváliť v mene Únie.

               (7)

               Toto rozhodnutie predstavuje vývoj ustanovení schengenského acquis, na ktorých sa Spojené kráľovstvo nezúčastňuje v súlade s rozhodnutím Rady 2000/365/ES (4); Spojené kráľovstvo sa preto nezúčastňuje na jeho prijatí, nie je ním viazané ani nepodlieha jeho uplatňovaniu.

               (8)

               Toto rozhodnutie predstavuje vývoj ustanovení schengenského acquis, na ktorých sa Írsko nezúčastňuje v súlade s rozhodnutím Rady 2002/192/ES (5); Írsko sa preto nezúčastňuje na jeho prijatí, nie je ním viazané ani nepodlieha jeho uplatňovaniu,

         PRIJALA TOTO ROZHODNUTIE:
   Článok 1
   Týmto sa v mene Únie schvaľuje podpis Dohody medzi Európskou úniou a Maurícijskou republikou, ktorou sa mení Dohoda medzi Európskym spoločenstvom a Maurícijskou republikou o zrušení víz pri krátkodobých pobytoch s výhradou uzavretia uvedenej dohody (6).
   Článok 2
   Vyhlásenia pripojené k pozmeňujúcej dohode sa v mene Únie schvaľujú.
   Článok 3
   Týmto sa predseda Rady poveruje určiť osobu(-y) splnomocnenú(-é) podpísať pozmeňujúcu dohodu v mene Únie.
   Článok 4
   Toto rozhodnutie nadobúda účinnosť dňom jeho prijatia.

      V Bruseli 6. novembra 2017

            Za Radu

            predseda

         T. TAMM

      (1)  Rozhodnutie Rady 2009/899/ES z 30. novembra 2009 o uzavretí Dohody medzi Európskym spoločenstvom a Maurícijskou republikou o zrušení víz pri krátkodobých pobytoch (Ú. v. EÚ L 321, 8.12.2009, s. 41).

      (2)  Ú. v. EÚ L 169, 30.6.2009, s. 17.

      (3)  Nariadenie Európskeho parlamentu a Rady (EÚ) č. 610/2013 z 26. júna 2013, ktorým sa mení nariadenie Európskeho parlamentu a Rady (ES) č. 562/2006, ktorým sa ustanovuje kódex Spoločenstva o pravidlách upravujúcich pohyb osôb cez hranice (Kódex schengenských hraníc), Dohovor, ktorým sa vykonáva Schengenská dohoda, nariadenia Rady (ES) č. 1683/95 a (ES) č. 539/2001 a nariadenia Európskeho parlamentu a Rady (ES) č. 767/2008 a (ES) č. 810/2009 (Ú. v. EÚ L 182, 29.6.2013, s. 1).

      (4)  Rozhodnutie Rady 2000/365/ES z 29. mája 2000, ktoré sa týka požiadavky Spojeného kráľovstva Veľkej Británie a Severného Írska zúčastňovať sa na niektorých ustanoveniach schengenského acquis (Ú. v. ES L 131, 1.6.2000, s. 43).

      (5)  Rozhodnutie Rady 2002/192/ES z 28. februára 2002 o požiadavke Írska zúčastňovať sa na niektorých ustanoveniach schengenského acquis (Ú. v. ES L 64, 7.3.2002, s. 20).

      (6)  Text pozmeňujúcej dohody sa uverejní spolu s rozhodnutím o uzavretí pozmeňujúcej dohody.


title: Rozhodnutie Rady (EÚ) 2017/2084 zo 6. novembra 2017 o podpise v mene Únie Dohody medzi Európskou úniou a Barbadosom, ktorou sa mení Dohoda medzi Európskym spoločenstvom a Barbadosom o zrušení víz pri krátkodobých pobytoch

text:
               15.11.2017

               SK

               Úradný vestník Európskej únie

               L 297/3

         ROZHODNUTIE RADY (EÚ) 2017/2084
   zo 6. novembra 2017
   o podpise v mene Únie Dohody medzi Európskou úniou a Barbadosom, ktorou sa mení Dohoda medzi Európskym spoločenstvom a Barbadosom o zrušení víz pri krátkodobých pobytoch
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 77 ods. 2 písm. a) v spojení s jej článkom 218 ods. 5,
   so zreteľom na návrh Európskej komisie,
   keďže:

               (1)

               Rada svojím rozhodnutím 2009/898/ES (1) uzavrela Dohodu medzi Európskym spoločenstvom a Barbadosom o zrušení víz pri krátkodobých pobytoch (2) (ďalej len „dohoda“). Dohoda umožňuje občanom Únie a občanom Barbadosu cestovať na územie druhej zmluvnej strany bez potreby víz maximálne na obdobie troch mesiacov počas šiestich mesiacov.

               (2)

               Nariadením Európskeho parlamentu a Rady (EÚ) č. 610/2013 (3) sa zaviedli horizontálne zmeny v acquis Únie v oblasti víz a hraníc a krátkodobý pobyt sa vymedzil ako maximálne 90 dní v rámci akéhokoľvek 180-dňového obdobia.

               (3)

               Je nevyhnutné začleniť toto nové vymedzenie do dohody, aby sa v plnej miere harmonizoval režim Únie týkajúci sa krátkodobých pobytov.

               (4)

               Rada prijala 9. októbra 2014 rozhodnutie, ktorým poverila Komisiu, aby začala rokovania s Barbadosom o dohode, ktorou sa mení Dohoda medzi Európskym spoločenstvom a Barbadosom o zrušení víz pri krátkodobých pobytoch (ďalej len „pozmeňujúca dohoda“).

               (5)

               Rokovania o pozmeňujúcej dohode boli úspešne ukončené jej parafovaním prostredníctvom výmeny listov 8. februára 2017.

               (6)

               Pozmeňujúca dohoda by sa mala podpísať v mene Únie a vyhlásenia pripojené k pozmeňujúcej dohode by sa mali schváliť v mene Únie.

               (7)

               Toto rozhodnutie predstavuje vývoj ustanovení schengenského acquis, na ktorých sa Spojené kráľovstvo nezúčastňuje v súlade s rozhodnutím Rady 2000/365/ES (4); Spojené kráľovstvo sa preto nezúčastňuje na jeho prijatí, nie je ním viazané ani nepodlieha jeho uplatňovaniu.

               (8)

               Toto rozhodnutie predstavuje vývoj ustanovení schengenského acquis, na ktorých sa Írsko nezúčastňuje v súlade s rozhodnutím Rady 2002/192/ES (5); Írsko sa preto nezúčastňuje na jeho prijatí, nie je ním viazané ani nepodlieha jeho uplatňovaniu,

         PRIJALA TOTO ROZHODNUTIE:
   Článok 1
   Týmto sa v mene Únie schvaľuje podpis Dohody medzi Európskou úniou a Barbadosom, ktorou sa mení Dohoda medzi Európskym spoločenstvom a Barbadosom o zrušení víz pri krátkodobých pobytoch s výhradou uzavretia uvedenej dohody (6).
   Článok 2
   Vyhlásenia pripojené k pozmeňujúcej dohode sa v mene Únie schvaľujú.
   Článok 3
   Týmto sa predseda Rady poveruje určiť osobu(-y) splnomocnenú(-é) podpísať pozmeňujúcu dohodu v mene Únie.
   Článok 4
   Toto rozhodnutie nadobúda účinnosť dňom jeho prijatia.

      V Bruseli 6. novembra 2017

            Za Radu

            predseda

         T. TAMM

      (1)  Rozhodnutie Rady 2009/898/ES z 30. novembra 2009 o uzavretí Dohody medzi Európskym spoločenstvom a Barbadosom o zrušení víz pri krátkodobých pobytoch (Ú. v. EÚ L 321, 8.12.2009, s. 40).

      (2)  Ú. v. EÚ L 169, 30.6.2009, s. 10.

      (3)  Nariadenie Európskeho parlamentu a Rady (EÚ) č. 610/2013 z 26. júna 2013, ktorým sa mení nariadenie Európskeho parlamentu a Rady (ES) č. 562/2006, ktorým sa ustanovuje kódex Spoločenstva o pravidlách upravujúcich pohyb osôb cez hranice (Kódex schengenských hraníc), Dohovor, ktorým sa vykonáva Schengenská dohoda, nariadenia Rady (ES) č. 1683/95 a (ES) č. 539/2001 a nariadenia Európskeho parlamentu a Rady (ES) č. 767/2008 a (ES) č. 810/2009 (Ú. v. EÚ L 182, 29.6.2013, s. 1).

      (4)  Rozhodnutie Rady 2000/365/ES z 29. mája 2000, ktoré sa týka požiadavky Spojeného kráľovstva Veľkej Británie a Severného Írska zúčastňovať sa na niektorých ustanoveniach schengenského acquis (Ú. v. ES L 131, 1.6.2000, s. 43).

      (5)  Rozhodnutie Rady 2002/192/ES z 28. februára 2002 o požiadavke Írska zúčastňovať sa na niektorých ustanoveniach schengenského acquis (Ú. v. ES L 64, 7.3.2002, s. 20).

      (6)  Text pozmeňujúcej dohody sa uverejní spolu s rozhodnutím o uzavretí pozmeňujúcej dohody.


title: Rozhodnutie Európskej centrálnej banky (EÚ) 2017/2097 z 3. novembra 2017 o metodike výpočtu výšky sankcií za porušenie požiadaviek v oblasti dohľadu nad systémovo dôležitými platobnými systémami (ECB/2017/35)

text:
               16.11.2017

               SK

               Úradný vestník Európskej únie

               L 299/31

         ROZHODNUTIE EURÓPSKEJ CENTRÁLNEJ BANKY (EÚ) 2017/2097
   z 3. novembra 2017
   o metodike výpočtu výšky sankcií za porušenie požiadaviek v oblasti dohľadu nad systémovo dôležitými platobnými systémami (ECB/2017/35)
   RADA GUVERNÉROV EURÓPSKEJ CENTRÁLNEJ BANKY,
   so zreteľom na Zmluvu o fungovaní Európskej únie, a najmä na jej článok 127 ods. 2 štvrtú zarážku,
   so zreteľom na Štatút Európskeho systému centrálnych bánk a Európskej centrálnej banky, a najmä na jeho článok 31 štvrtú zarážku a článok 34,
   so zreteľom na nariadenie Rady (ES) č. 2532/98 z 23. novembra 1998 týkajúce sa právomocí Európskej centrálnej banky ukladať sankcie (1), a najmä na jeho článok 2,
   so zreteľom na nariadenie Európskej centrálnej banky (ES) č. 2157/1999 z 23. septembra 1999 o práve Európskej centrálnej banky ukladať sankcie (ECB/1999/4) (2),
   so zreteľom na nariadenie Európskej centrálnej banky (EÚ) č. 795/2014 z 3. júla 2014 o požiadavkách v oblasti dohľadu nad systémovo dôležitými platobnými systémami (ECB/2014/28) (3), a najmä na jeho článok 23,
   keďže:

               (1)

               Eurosystém podporuje plynulé fungovanie platobných systémov okrem iného prostredníctvom výkonu dohľadu. Dohľad nad systémovo dôležitými platobnými systémami (SDPS) sa uskutočňuje na základe požiadaviek ustanovených v nariadení (EÚ) č. 795/2014 (ECB/2014/28).

               (2)

               Článok 23 nariadenia (EÚ) č. 795/2014 (ECB/2014/28) splnomocňuje Európsku centrálnu banku (ECB) ukladať sankcie za porušenie uvedeného nariadenia. S cieľom zvýšiť transparentnosť zásad a postupov, ktoré bude ECB dodržiavať pri ukladaní takýchto sankcií, uvedený článok ustanovuje požiadavku, aby ECB prijala rozhodnutie o metodike výpočtu výšky sankcií.

               (3)

               Prijatím tohto rozhodnutia ECB ukazuje, akým spôsobom uplatňuje zásadu proporcionality pri stanovovaní primeranej sankcie,

         PRIJALA TOTO ROZHODNUTIE:
   Článok 1
   Vymedzenie pojmov
   Na účely tohto rozhodnutia:

               1.

               „prevádzkovateľom SDPS“ sa rozumie prevádzkovateľ SDPS vymedzený v článku 2 bod 4 nariadenia (EÚ) č. 795/2014 (ECB/2014/28);

               2.

               „účtovným rokom“ sa rozumie časové obdobie, za ktoré sa vypracováva audítorom overená alebo riadna účtovná závierka prevádzkovateľa SDPS;

               3.

               „pokutou“ sa rozumie jednorazová peňažná suma, ktorú je prevádzkovateľ SDPS povinný zaplatiť ako sankciu;

               4.

               „porušením“ sa rozumie každé nesplnenie povinnosti prevádzkovateľa SDPS, ktorá vyplýva z nariadenia (EÚ) č. 795/2014 (ECB/2014/28);

               5.

               „periodickými sankčnými platbami“ sa rozumejú peňažné sumy, ktoré je prevádzkovateľ SDPS povinný v prípade pokračujúceho porušenia zaplatiť ako trest alebo s cieľom prinútiť dotknutého prevádzkovateľa SDPS k tomu, aby plnil svoje povinnosti podľa nariadenia (EÚ) č. 795/2014 (ECB/2014/28). Tieto sumy sa počítajú za každý celý deň pokračujúceho porušenia počnúc oznámením prevádzkovateľovi SDPS, že bolo prijaté rozhodnutie, v ktorom sa vyžaduje ukončenie porušenia, v súlade s postupom ustanoveným v článku 3 ods. 1 druhý pododsek nariadenia (ES) č. 2532/98;

               6.

               „sankciou“ sa rozumie pokuta alebo periodická sankčná platba, ktoré sú ukladané v dôsledku porušenia;

               7.

               „obratom“ sa rozumejú výnosy dotknutého SDPS počas účtovného roka predchádzajúceho roku, v ktorom došlo k porušeniu;

               8.

               „hodnotou spracovaných platieb“ sa rozumie celková denná priemerná hodnota platieb v eurách spracovaných dotknutým SDPS počas účtovného roka predchádzajúceho roku, v ktorom došlo k porušeniu.

         Článok 2
   Všeobecné zásady
   1.   Toto rozhodnutie ustanovuje metodiku, ktorú ECB používa pri výpočte výšky sankcií, ktoré má ECB uložiť prevádzkovateľovi SDPS za porušenie nariadenia (EÚ) č. 795/2014 (ECB/2014/28).
   2.   ECB môže ako sankciu za porušenie nariadenia (EÚ) č. 795/2014 (ECB/2014/28) uložiť pokutu alebo periodickú sankčnú platbu.
   3.   ECB stanoví výšku sankcie, ktorá má byť uložená, s použitím dvojstupňového postupu, pričom najprv vypočíta základnú výšku sankcie, ktorá môže byť následne zvýšená alebo znížená na základe poľahčujúcich alebo priťažujúcich okolností vzťahujúcich sa na konkrétny prípad.
   Článok 3
   Výpočet základnej výšky sankcie
   1.   ECB vypočíta základnú výšku sankcie, ktorá má byť uložená prevádzkovateľovi SDPS, na základe obratu dotknutého SDPS a hodnoty ním spracovaných platieb.
   2.   Základná výška sankcie predstavuje 50 % súčtu týchto súm:

               a)

               1 % obratu; a

               b)

               0,0001 % hodnoty spracovaných platieb.

         3.   Pri periodických sankčných platbách sa suma splatná a každý celý deň pokračujúceho porušenia vypočíta tak, že sa základná výška sankcie vydelí číslom 180.
   Článok 4
   Priťažujúce a poľahčujúce okolnosti
   Pri výpočte výšky sankcie ECB, tam, kde je to relevantné, vezme do úvahy okolnosti konkrétneho prípadu, ako je to ustanovené v článku 2 ods. 3 nariadenia (ES) č. 2532/98.
   Článok 5
   Horné hranice sankcií
   1.   Ak výška pokuty na základe výpočtu uskutočneného podľa článku 3 ods. 2 a prípadného zvýšenia alebo zníženia základnej výšky sankcie podľa článku 4 prekročí 500 000 EUR, maximálna výška pokuty, ktorú môže ECB uložiť, predstavuje 500 000 EUR.
   2.   Ak výška periodickej sankčnej platby na základe výpočtu uskutočneného podľa článku 3 ods. 2 a 3 a prípadného zvýšenia alebo zníženia základnej výšky sankcie podľa článku 4 prekročí 10 000 EUR za každý deň porušenia, maximálna výška periodickej sankčnej platby, ktorú môže ECB za každý deň porušenia uložiť, predstavuje 10 000 EUR. Periodické sankčné platby možno uložiť počas obdobia maximálne šesť mesiacov od oznámenia rozhodnutia o uložení sankcií prevádzkovateľovi SDPS.
   Článok 6
   Záverečné ustanovenia
   Toto rozhodnutie nadobúda účinnosť dvadsiatym dňom po jeho uverejnení v Úradnom vestníku Európskej únie.

      Vo Frankfurte nad Mohanom 3. novembra 2017

            Prezident ECB

         Mario DRAGHI

      (1)  Ú. v. ES L 318, 27.11.1998, s. 4.

      (2)  Ú. v. ES L 264, 12.10.1999, s. 21.

      (3)  Ú. v. EÚ L 217, 23.7.2014, s. 16.


title: Rozhodnutie Rady z 10. novembra 2017, ktorým sa obnovuje riadiaca rada Európskeho strediska pre rozvoj odborného vzdelávania

text:
               17.11.2017

               SK

               Úradný vestník Európskej únie

               C 388/3

         ROZHODNUTIE RADY
   z 10. novembra 2017,
   ktorým sa obnovuje riadiaca rada Európskeho strediska pre rozvoj odborného vzdelávania
   (2017/C 388/04)
   RADA EURÓPSKEJ ÚNIE,
   so zreteľom na nariadenie Rady (EHS) č. 337/75 z 10. februára 1975, ktorým sa zriaďuje Európske stredisko pre rozvoj odborného vzdelávania, a najmä na jeho článok 4 (1),
   so zreteľom na kandidátku, ktorú Rade predložila Komisia, pokiaľ ide o zástupcov zamestnancov,
   keďže:

               (1)

               Rada svojimi rozhodnutiami zo 14. júla 2015 (2) a 14. septembra 2015 (3) vymenovala členov riadiacej rady Európskeho strediska pre rozvoj odborného vzdelávania na obdobie od 18. septembra 2015 do 17. septembra 2018.

               (2)

               V dôsledku odstúpenia pána Jana VERCAMSTA sa pre Belgicko uvoľnilo jedno miesto člena riadiacej rady uvedeného strediska v kategórii zástupcov zamestnaneckých organizácií.

               (3)

               Členovia riadiacej rady uvedeného strediska by sa mali vymenovať na zvyšný čas funkčného obdobia, ktoré sa skončí 17. septembra 2018,

         ROZHODLA TAKTO:
   Článok 1
   Týmto sa za členku riadiacej rady Európskeho strediska pre rozvoj odborného vzdelávania na zvyšný čas funkčného obdobia, ktoré trvá do 17. septembra 2018, vymenúva:
   ZÁSTUPCOVIA ORGANIZÁCIÍ ZAMESTNANCOV:

               BELGICKO

               pani Katrien ALLAERT

         Článok 2
   Toto rozhodnutie sa uverejní v Úradnom vestníku Európskej únie na účely informovania.

      V Bruseli 10. novembra 2017

            Za Radu

            predseda

         U. PALO

      (1)  Ú. v. ES L 39, 13.2.1975, s. 1.

      (2)  Ú. v. EÚ C 232, 16.7.2015, s. 2.

      (3)  Ú. v. EÚ C 305, 16.9.2015, s. 2.


title: Rozhodnutie Rady (EÚ) 2018/219 z 23. januára 2018 o uzavretí Dohody medzi Európskou úniou a Švajčiarskou konfederáciou o prepojení ich systémov obchodovania s emisiami skleníkových plynov

text:
               16.2.2018

               SK

               Úradný vestník Európskej únie

               L 43/1

         ROZHODNUTIE RADY (EÚ) 2018/219
   z 23. januára 2018
   o uzavretí Dohody medzi Európskou úniou a Švajčiarskou konfederáciou o prepojení ich systémov obchodovania s emisiami skleníkových plynov
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 192 ods. 1 v spojení s článkom 218 ods. 6 písm. a) druhým pododsekom,
   so zreteľom na návrh Európskej komisie,
   so zreteľom na súhlas Európskeho parlamentu (1),
   keďže:

               (1)

               V súlade s rozhodnutím Rady (EÚ) 2017/2240 (2) bola 23. novembra 2017 podpísaná dohoda medzi Európskou úniou a Švajčiarskou konfederáciou o prepojení ich systémov obchodovania s emisiami skleníkových plynov (ďalej len „dohoda“) s výhradou jej uzavretia k neskoršiemu dátumu.

               (2)

               Systémy stropov a obchodovania sú politické nástroje na nákladovo efektívne znižovanie emisií skleníkových plynov. Očakáva sa, že prepojenia systémov stropov a obchodovania povedú k stanovovaniu cien uhlíka na širšom základe, zvýšeniu dostupnosti možností zníženia a posilneniu nákladovej efektívnosti obchodovania s emisiami. Rozvoj dobre fungujúceho medzinárodného trhu s uhlíkom prepájaním systémov obchodovania s emisiami (ďalej len „ETS“) zdola nahor je dlhodobým cieľom politiky Únie a medzinárodného spoločenstva, najmä ako prostriedok na dosiahnutie cieľov v oblasti klímy, a to aj v rámci Parížskej dohody o zmene klímy.

               (3)

               Dohoda by sa mala schváliť.

               (4)

               Je nevyhnutné, aby sa letecká doprava zahrnula do ETS Švajčiarska s cieľom prepojiť ETS Švajčiarska s ETS Únie. ETS Švajčiarska sa zatiaľ na leteckú dopravu nevzťahuje, ale Švajčiarska konfederácia pracuje na pravidlách na rozšírení na ETS na leteckú dopravu. Dohoda by mala nadobudnúť platnosť až vtedy, keď budú existovať uvedené pravidlá a zmení sa príloha I časť B dohody tak, aby na uvedené pravidlá odkazovala,

         PRIJALA TOTO ROZHODNUTIE:
   Článok 1
   Týmto sa v mene Únie schvaľuje Dohoda medzi Európskou úniou a Švajčiarskou konfederáciou o prepojení ich systémov obchodovania s emisiami skleníkových plynov. (3)

   Článok 2
   1.   Predseda Rady určí osobu(-y) splnomocnenú(-é) v mene Únie na výmenu listín o ratifikácii alebo o schválení stanovených v článku 21 dohody na vyjadrenie súhlasu Únie s tým, že bude touto dohodou viazaná. (4)

   2.   Únia vykoná oznámenie v súvislosti s listinou o schválení až vtedy, keď Švajčiarska konfederácia zabezpečí nadobudnutie účinnosti požadovaných pravidiel, ktorými sa jej ETS rozšíri na leteckú dopravu a zodpovedajúcim spôsobom sa zmení príloha I časť B dohody.
   Článok 3
   Toto rozhodnutie nadobúda účinnosť dvadsiatym dňom po jeho uverejnení v Úradnom vestníku Európskej únie.

      V Bruseli 23. januára 2018

            Za Radu

            predseda

         V. GORANOV

      (1)  Súhlas z 12. decembra 2017 (zatiaľ neuverejnený v úradnom vestníku).

      (2)  Rozhodnutie Rady (EÚ) 2017/2240 z 10. novembra 2017 o podpise v mene Únie a predbežnom vykonávaní Dohody medzi Európskou úniou a Švajčiarskou konfederáciou o prepojení ich systémov obchodovania s emisiami skleníkových plynov (Ú. v. EÚ L 322, 7.12.2017, s. 1).

      (3)  Dohoda bola uverejnená v Ú. v. EÚ L 322, 7.12.2017, s. 3 spolu s rozhodnutím o podpise.

      (4)  Dátum nadobudnutia platnosti dohody uverejní Generálny sekretariát Rady v Úradnom vestníku Európskej únie.


title: Rozhodnutie Rady (EÚ) 2018/253 z 15. februára 2018 o pozícii, ktorá sa má v mene Európskej únie zaujať v spoločnom výbore zriadenom Partnerskou dohodou o vzťahoch a spolupráci medzi Európskou úniou a jej členskými štátmi na jednej strane a Novým Zélandom na strane druhej, pokiaľ ide o prijatie rozhodnutí o rokovacom poriadku spoločného výboru a prijatie mandátu podvýborov a pracovných skupín

text:
               20.2.2018

               SK

               Úradný vestník Európskej únie

               L 46/9

         ROZHODNUTIE RADY (EÚ) 2018/253
   z 15. februára 2018
   o pozícii, ktorá sa má v mene Európskej únie zaujať v spoločnom výbore zriadenom Partnerskou dohodou o vzťahoch a spolupráci medzi Európskou úniou a jej členskými štátmi na jednej strane a Novým Zélandom na strane druhej, pokiaľ ide o prijatie rozhodnutí o rokovacom poriadku spoločného výboru a prijatie mandátu podvýborov a pracovných skupín
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 37,
   so zreteľom na Zmluvu o fungovaní Európskej únie, a najmä na jej článok 207 a článok 212 ods. 1 v spojení s článkom 218 ods. 9,
   so zreteľom na spoločný návrh Európskej komisie a vysokého predstaviteľa Únie pre zahraničné veci a bezpečnostnú politiku,
   keďže:

               (1)

               Partnerská dohoda o vzťahoch a spolupráci medzi Európskou úniou a jej členskými štátmi na jednej strane a Novým Zélandom na strane druhej (1) (ďalej len „dohoda“) bola podpísaná 5. októbra 2016 v Bruseli a predbežne sa vykonáva od 12. januára 2017.

               (2)

               Článkom 53 ods. 1 dohody bol zriadený spoločný výbor (ďalej len „spoločný výbor“), ktorý má uľahčiť vykonávanie dohody.

               (3)

               V článku 53 ods. 4 dohody sa stanovuje, že spoločný výbor má prijať vlastný rokovací poriadok a môže zriaďovať podvýbory a pracovné skupiny na riešenie osobitných otázok.

               (4)

               V článku 53 ods. 5 dohody sa stanovuje, že spoločnému výboru predsedajú spoločne obe zmluvné strany.

               (5)

               Aby sa zabezpečilo účinné vykonávanie dohody, rokovací poriadok spoločného výboru a mandát podvýborov a pracovných skupín by sa mali prijať čo najskôr.

               (6)

               Pozícia Únie v spoločnom výbore by preto mala byť založená na pripojených návrhoch rozhodnutí spoločného výboru,

         PRIJALA TOTO ROZHODNUTIE:
   Článok 1
   Pozícia, ktorá sa má v mene Únie zaujať na prvom zasadnutí spoločného výboru, je založená na návrhoch rozhodnutí spoločného výboru pripojených k tomuto rozhodnutiu.
   Článok 2
   Toto rozhodnutie nadobúda účinnosť dňom jeho prijatia.

      V Bruseli 15. februára 2018

            Za Radu

            predseda

         K. VALCHEV

      (1)  Ú. v. EÚ L 321, 29.11.2016, s. 3.

      NÁVRH
      ROZHODNUTIE SPOLOČNÉHO VÝBORU EÚ – NOVÝ ZÉLAND č. 1/2018
      z …,
      ktorým sa prijíma jeho rokovací poriadok
      SPOLOČNÝ VÝBOR,
      so zreteľom na Partnerskú dohodu o vzťahoch a spolupráci medzi Európskou úniou a jej členskými štátmi na jednej strane a Novým Zélandom na strane druhej (1) (ďalej len „dohoda“), a najmä na jej článok 53,
      keďže:

                  (1)

                  Časti dohody sa predbežne vykonávajú od 12. januára 2017.

                  (2)

                  Spoločný výbor by mal preto prijať svoj rokovací poriadok,

            PRIJAL TOTO ROZHODNUTIE:

                  1.

                  Týmto sa prijíma rokovací poriadok spoločného výboru stanovený v prílohe.

                  2.

                  Toto rozhodnutie nadobúda účinnosť dňom jeho prijatia.

         V …

               Za spoločný výbor

               spolupredsedovia

         (1)  Ú. v. EÚ L 321, 29.11.2016, s. 3.

      PRÍLOHA
      Partnerská dohoda o vzťahoch a spolupráci medzi Európskou úniou a jej členskými štátmi na jednej strane a Novým Zélandom na strane druhej
      Rokovací poriadok Spoločného výboru
      Úlohy a zloženie

                  1.

                  Spoločný výbor vykonáva úlohy stanovené v článku 53 Partnerskej dohody o vzťahoch a spolupráci medzi Európskou úniou a jej členskými štátmi na jednej strane a Novým Zélandom na strane druhej (ďalej len „dohoda“).

                  2.

                  Spoločný výbor je zložený zo zástupcov oboch zmluvných strán na príslušnej úrovni.

            Predseda

                  3.

                  Spoločnému výboru predsedajú spoločne obe zmluvné strany.

            Zasadnutia

                  4.

                  Spoločný výbor obvykle zasadá raz ročne, pokiaľ sa zmluvné strany nedohodnú inak. Zasadnutia spoločného výboru zvolávajú spolupredsedovia a konajú sa striedavo v Bruseli a vo Wellingtone v deň, ktorý sa stanoví po vzájomnej dohode. Na žiadosť ktorejkoľvek zmluvnej strany a v prípade súhlasu zmluvných strán je možné usporiadať mimoriadne zasadnutia spoločného výboru.

                  5.

                  Spoločný výbor obvykle zasadá na úrovni vyšších úradníkov, pokiaľ sa zmluvné strany nedohodnú inak.

            Verejnosť

                  6.

                  Ak sa zmluvné strany nerozhodnú inak, zasadnutia Spoločného výboru sú neverejné.

            Účastníci

                  7.

                  Pred každým zasadnutím tajomníci informujú spolupredsedov o plánovanom zložení delegácie každej zmluvnej strany.

                  8.

                  Na zasadnutia Spoločného výboru môžu byť v prípade potreby a po vzájomnej dohode zmluvných strán pozvaní odborníci alebo zástupcovia iných subjektov, a to ako pozorovatelia alebo aby poskytli informácie o konkrétnej téme.

            Tajomníci

                  9.

                  Zástupca Európskej služby pre vonkajšiu činnosť a zástupca ministerstva zahraničných vecí a obchodu Nového Zélandu spoločne plnia funkciu tajomníkov spoločného výboru. Všetky oznámenia, ktoré odosielajú spolupredsedovia spoločného výboru, ako aj všetky oznámenia im adresované sa postupujú tajomníkom.

            Program zasadnutí

                  10.

                  Spolupredsedovia vypracúvajú predbežný program každého zasadnutia. Spolu s príslušnými dokumentmi sa postúpi zmluvným stranám najneskôr 15 dní pred začiatkom zasadnutia.

                  11.

                  Predbežný program zasadnutia obsahuje body, ktoré sa predložia spolupredsedom najneskôr 21 dní pred začiatkom zasadnutia.

                  12.

                  Spoločný výbor prijíma konečný program na začiatku každého zasadnutia. Do programu možno zaradiť aj body, ktoré nie sú uvedené v predbežnom programe, ak sa tak zmluvné strany dohodnú.

                  13.

                  Po dohode zmluvných strán môžu spolupredsedovia tam, kde je to potrebné, skrátiť lehoty uvedené v bodoch 11 a 12.

            Zápisnica

                  14.

                  Tajomníci spoločne vypracujú návrh zápisnice z každého zasadnutia, spravidla do 30 kalendárnych dní od skončenia zasadnutia. Návrh zápisnice vychádza zo zhrnutia záverov, ku ktorým dospel spoločný výbor, pričom toto zhrnutie vypracujú spolupredsedovia.

                  15.

                  Návrh zápisnice schvália obe zmluvné strany do 45 kalendárnych dní od skončenia zasadnutia alebo v akejkoľvek inej lehote, na ktorej sa zmluvné strany dohodnú. Keď sa dosiahne dohoda o zápisnici, spolupredsedovia a tajomníci podpíšu originál vyhotovený v dvoch rovnopisoch. Každá zmluvná strana dostane jedno pôvodné vyhotovenie.

            Rozhodnutia a odporúčania

                  16.

                  Spoločný výbor môže prijímať rozhodnutia alebo odporúčania. Označujú sa názvom „rozhodnutie“ alebo „odporúčanie“, po ktorom nasleduje poradové číslo, dátum prijatia a údaj o ich predmete. V každom rozhodnutí je uvedený dátum nadobudnutia jeho účinnosti.

                  17.

                  Spoločný výbor prijíma rozhodnutia a odporúčania na základe dohody medzi zmluvnými stranami po ukončení ich príslušných vnútorných postupov.

                  18.

                  Spoločný výbor sa môže rozhodnúť, že bude prijímať rozhodnutia alebo odporúčania písomným postupom. V takom prípade sa zmluvné strany dohodnú na dĺžke trvania tohto postupu. Ak po uplynutí tohto obdobia žiadna zmluvná strana nevyjadrila nesúhlas s navrhovaným rozhodnutím alebo odporúčaním, spolupredsedovia spoločného výboru vyhlásia dané rozhodnutie alebo odporúčanie za prijaté na základe spoločného súhlasu.

                  19.

                  Rozhodnutia a odporúčania, ktoré spoločný výbor prijme, sa potvrdia prostredníctvom originálu vyhotoveného v dvoch rovnopisoch, ktoré podpíšu spolupredsedovia spoločného výboru.

                  20.

                  Každá zmluvná strana môže rozhodnúť o uverejnení rozhodnutí a odporúčaní tohto spoločného výboru vo svojej príslušnej úradnej publikácii.

            Korešpondencia

                  21.

                  Korešpondencia adresovaná spoločnému výboru sa posiela tajomníkovi zmluvnej strany autora korešpondencie, a tento tajomník následne informuje druhého tajomníka.

                  22.

                  Tajomníci zabezpečia, aby sa korešpondencia adresovaná spoločnému výboru postúpila spolupredsedom a aby sa v súlade s bodom 25 v prípade potreby rozposlala.

                  23.

                  Korešpondenciu od spolupredsedov zašlú tajomníci zmluvným stranám a podľa potreby ju rozpošlú ako dokumenty uvedené v bode 25.

                  24.

                  Korešpondencia, ktorú odosielajú spolupredsedovia alebo ktorá je im adresovaná, môže prebiehať akoukoľvek písomnou formou vrátane elektronickej pošty.

            Dokumenty

                  25.

                  Ak rokovania spoločného výboru vychádzajú z dokumentov, tieto dokumenty sú očíslované a tajomníci ich rozpošlú účastníkom.

            Výdavky

                  26.

                  Každá zmluvná strana uhradí všetky výdavky, ktoré jej vznikli v dôsledku účasti na zasadnutiach spoločného výboru, a to tak výdavky na personál, cestovné náklady a diéty, ako aj poštovné a telekomunikačné výdavky.

                  27.

                  Výdavky spojené s organizáciou zasadnutí a rozmnožovaním dokumentov znáša zmluvná strana, ktorá je organizátorom zasadnutia.

            Podvýbory a pracovné skupiny

                  28.

                  Spoločný výbor môže rozhodnúť o zriadení podvýborov a pracovných skupín, aby mu pomáhali pri plnení jeho úloh.

                  29.

                  Spoločný výbor môže rozhodnúť o zrušení akéhokoľvek podvýboru alebo pracovnej skupiny, ktoré zriadil, alebo určiť alebo zmeniť ich mandát.

                  30.

                  Podvýbory a pracovné skupiny predkladajú správy spoločnému výboru po každom zo svojich zasadnutí.

                  31.

                  Pracovné skupiny nemajú rozhodovaciu právomoc, ale môžu spoločnému výboru predkladať odporúčania.

            Zmena rokovacieho poriadku

                  32.

                  Zmluvné strany sa môžu dohodnúť na zmene rokovacieho poriadku v súlade s bodmi 16 až 20.

      NÁVRH
      ROZHODNUTIE SPOLOČNÉHO VÝBORU EÚ – NOVÝ ZÉLAND č. 2/2018
      z…
      o prijatí mandátu podvýborov a pracovných skupín
      SPOLOČNÝ VÝBOR,
      so zreteľom na Partnerskú dohodu o vzťahoch a spolupráci medzi Európskou úniou a jej členskými štátmi na jednej strane a Novým Zélandom na strane druhej (1) (ďalej len „dohoda“), a najmä na jej článok 53 a body 28 až 31 rokovacieho poriadku spoločného výboru,
      keďže:
      Podľa bodov 28 a 29 rokovacieho poriadku spoločného výboru môže spoločný výbor zriadiť podvýbory a pracovné skupiny, aby mu pomáhali pri plnení jeho úloh, a určiť ich mandát,
      PRIJAL TOTO ROZHODNUTIE:

                  1.

                  Mandát podvýborov a pracovných skupín spoločného výboru sa stanoví tak, ako sa uvádza v prílohe.

                  2.

                  Toto rozhodnutie nadobúda účinnosť dňom jeho prijatia.

         V …

               Za spoločný výbor

               spolupredsedovia

         (1)  Ú. v. EÚ L 321, 29.11.2016, s. 3.

      PRÍLOHA
      Mandát podvýborov a pracovných skupín

                  1.

                  Podvýbory a pracovné skupiny diskutujú o vykonávaní dohody v rámci svojich oblastí pôsobnosti, ako ich vymedzil spoločný výbor. Môžu diskutovať aj o témach alebo osobitných projektoch súvisiacich s príslušnou oblasťou dvojstrannej spolupráce.

                  2.

                  Podvýbory a pracovné skupiny podliehajú spoločnému výboru. Svoje zápisnice a odporúčania predkladajú spoločnému výboru v rámci lehôt stanovených spoločným výborom.

                  3.

                  Podvýbory a pracovné skupiny sa skladajú zo zástupcov zmluvných strán.

                  4.

                  Podvýbory a pracovné skupiny môžu prizvať na svoje zasadnutia odborníkov a môžu ich vypočuť v súvislosti s osobitnými bodmi programu.

                  5.

                  Podvýborom a pracovným skupinám predsedajú spoločne obe zmluvné strany.

                  6.

                  Funkciu tajomníkov každého podvýboru a pracovnej skupiny plnia spoločne zástupcovia zmluvných strán – vždy jeden za každú zmluvnú stranu. Tajomníci majú rovnaké funkcie ako tajomníci spoločného výboru.

                  7.

                  Podvýbory a pracovné skupiny zasadajú aspoň tak často, ako nariadi spoločný výbor. Na žiadosť ktorejkoľvek zmluvnej strany a v prípade súhlasu zmluvných strán je možné usporiadať mimoriadne zasadnutia. Každé zasadnutie sa koná na mieste a v deň, na ktorom sa zmluvné strany spoločne dohodli.

                  8.

                  Podvýbory a pracovné skupiny fungujú v súlade s rokovacím poriadkom spoločného výboru, pokiaľ ide o programy zasadnutí, zápisnice zo zasadnutí, odporúčania, korešpondenciu, dokumenty a výdavky, ak nie je spoločným výborom stanovené inak.

                  9.

                  Ak sa zmluvné strany nerozhodnú inak, zasadnutia sú neverejné.


title: Rozhodnutie Rady z 15. februára 2018, ktorým sa obnovuje riadiaca rada Európskeho strediska pre rozvoj odborného vzdelávania

text:
               20.2.2018

               SK

               Úradný vestník Európskej únie

               C 64/2

         ROZHODNUTIE RADY
   z 15. februára 2018,
   ktorým sa obnovuje riadiaca rada Európskeho strediska pre rozvoj odborného vzdelávania
   (2018/C 64/02)
   RADA EURÓPSKEJ ÚNIE,
   so zreteľom na nariadenie Rady (EHS) č. 337/75 z 10. februára 1975, ktorým sa zriaďuje Európske stredisko pre rozvoj odborného vzdelávania, a najmä na jeho článok 4 (1),
   so zreteľom na nomináciu predloženú luxemburskou vládou,
   keďže:

               (1)

               Rada svojimi rozhodnutiami zo 14. júla 2015 (2) a 14. septembra 2015 (3) vymenovala členov riadiacej rady Európskeho strediska pre rozvoj odborného vzdelávania na obdobie od 18. septembra 2015 do 17. septembra 2018.

               (2)

               V dôsledku odstúpenia pána Antonia DE CAROLISA je pre Luxembursko k dispozícii jedno miesto člena v riadiacej rade Európskeho strediska pre rozvoj odborného vzdelávania v kategórii zástupcov vlád.

               (3)

               Členovia riadiacej rady uvedeného strediska by sa mali vymenovať na zvyšný čas funkčného obdobia, ktoré sa skončí 17. septembra 2018,

         ROZHODLA TAKTO:
   Článok 1
   Týmto sa za člena riadiacej rady Európskeho strediska pre rozvoj odborného vzdelávania na zvyšný čas funkčného obdobia, ktoré trvá do 17. septembra 2018, vymenúva:
   ZÁSTUPCOVIA VLÁD:

               LUXEMBURSKO

               pán Jean-Marie WIRTGEN

         Článok 2
   Toto rozhodnutie sa uverejní v Úradnom vestníku Európskej únie na účely informovania.

      V Bruseli 15. februára 2018

            Za Radu

            predseda

         K. VALCHEV

      (1)  Ú. v. ES L 39, 13.2.1975, s. 1.

      (2)  Ú. v. EÚ C 232, 16.7.2015, s. 2.

      (3)  Ú. v. EÚ C 305, 16.9.2015, s. 2.


title: Rozhodnutie Rady (EÚ) 2018/585 z 12. apríla 2018, ktorým sa vymenúva člen Výboru regiónov navrhnutý Rakúskou republikou

text:
               18.4.2018

               SK

               Úradný vestník Európskej únie

               L 98/19

         ROZHODNUTIE RADY (EÚ) 2018/585
   z 12. apríla 2018,
   ktorým sa vymenúva člen Výboru regiónov navrhnutý Rakúskou republikou
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 305,
   so zreteľom na návrh rakúskej vlády,
   keďže:

               (1)

               Rada prijala 26. januára 2015 rozhodnutie (EÚ) 2015/116 (1), 5. februára 2015 rozhodnutie (EÚ) 2015/190 (2) a 23. júna 2015 rozhodnutie (EÚ) 2015/994 (3), ktorými sa vymenúvajú členovia a náhradníci Výboru regiónov na obdobie od 26. januára 2015 do 25. januára 2020.

               (2)

               V dôsledku skončenia funkčného obdobia pána Heinza SCHADENA sa uvoľnilo jedno miesto člena Výboru regiónov;

         PRIJALA TOTO ROZHODNUTIE:
   Článok 1
   Na zvyšný čas funkčného obdobia, ktoré trvá do 25. januára 2020, sa za člena Výboru regiónov vymenúva:

               —

               pán Matthias STADLER, Bürgermeister der Stadt St. Pölten.

         Článok 2
   Toto rozhodnutie nadobúda účinnosť dňom jeho prijatia.

      V Luxemburgu 12. apríla 2018

            Za Radu

            predseda

         T. DONCHEV

      (1)  Rozhodnutie Rady (EÚ) 2015/116 z 26. januára 2015, ktorým sa vymenúvajú členovia a náhradníci Výboru regiónov na obdobie od 26. januára 2015 do 25. januára 2020 (Ú. v. EÚ L 20, 27.1.2015, s. 42).

      (2)  Rozhodnutie Rady (EÚ) 2015/190 z 5. februára 2015, ktorým sa vymenúvajú členovia a náhradníci Výboru regiónov na obdobie od 26. januára 2015 do 25. januára 2020 (Ú. v. EÚ L 31, 7.2.2015, s. 25).

      (3)  Rozhodnutie Rady (EÚ) 2015/994 z 23. júna 2015, ktorým sa vymenúvajú členovia a náhradníci Výboru regiónov na obdobie od 26. januára 2015 do 25. januára 2020 (Ú. v. EÚ L 159, 25.6.2015, s. 70).


title: Rozhodnutie Rady (EÚ) 2018/587 z 12. apríla 2018, ktorým sa vymenúva člen Výboru regiónov navrhnutý Spolkovou republikou Nemecko

text:
               18.4.2018

               SK

               Úradný vestník Európskej únie

               L 98/21

         ROZHODNUTIE RADY (EÚ) 2018/587
   z 12. apríla 2018,
   ktorým sa vymenúva člen Výboru regiónov navrhnutý Spolkovou republikou Nemecko
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 305,
   so zreteľom na návrh nemeckej vlády,
   keďže:

               (1)

               Rada prijala 26. januára 2015 rozhodnutie (EÚ) 2015/116 (1), 5. februára 2015 rozhodnutie (EÚ) 2015/190 (2) a 23. júna 2015 rozhodnutie (EÚ) 2015/994 (3), ktorými sa vymenúvajú členovia a náhradníci Výboru regiónov na obdobie od 26. januára 2015 do 25. januára 2020. Rozhodnutím Rady (EÚ) 2016/1204 (4) nahradila pani Katrin BUDDE 18. júla 2016 pána Tilmana TÖGELA ako členka.

               (2)

               V dôsledku skončenia funkčného obdobia pani Katrin BUDDEOVEJ sa uvoľnilo jedno miesto člena Výboru regiónov,

         PRIJALA TOTO ROZHODNUTIE:
   Článok 1
   Na zvyšný čas funkčného obdobia, ktoré trvá do 25. januára 2020, sa za člena Výboru regiónov vymenúva:

               —

               pán Tilman TÖGEL, Mitglied des Kreistages Landkreis Stendal.

         Článok 2
   Toto rozhodnutie nadobúda účinnosť dňom jeho prijatia.

      V Luxemburgu 12. apríla 2018

            Za Radu

            predseda

         T. DONCHEV

      (1)  Rozhodnutie Rady (EÚ) 2015/116 z 26. januára 2015, ktorým sa vymenúvajú členovia a náhradníci Výboru regiónov na obdobie od 26. januára 2015 do 25. januára 2020 (Ú. v. EÚ L 20, 27.1.2015, s. 42).

      (2)  Rozhodnutie Rady (EÚ) 2015/190 z 5. februára 2015, ktorým sa vymenúvajú členovia a náhradníci Výboru regiónov na obdobie od 26. januára 2015 do 25. januára 2020 (Ú. v. EÚ L 31, 7.2.2015, s. 25).

      (3)  Rozhodnutie Rady (EÚ) 2015/994 z 23. júna 2015, ktorým sa vymenúvajú členovia a náhradníci Výboru regiónov na obdobie od 26. januára 2015 do 25. januára 2020 (Ú. v. EÚ L 159, 25.6.2015, s. 70).

      (4)  Rozhodnutie Rady (EÚ) 2016/1204 z 18. júla 2016, ktorým sa vymenúva člen Výboru regiónov navrhnutý Spolkovou republikou Nemecko (Ú. v. EÚ L 198, 23.7.2016, s. 45).


Rozhodnutie Komisie z 09/08/2018 ktorým sa koncentrácia vyhlasuje za zlučiteľnú so spoločným trhom (Vec COMP/M.8908 - AXA Group General Counsel / XL Group) podľa nariadenia Rady (ES) č. 139/2004 (Iba anglické znenie je autentické)


Rozhodnutie Komisie z 03/08/2018 ktorým sa koncentrácia vyhlasuje za zlučiteľnú so spoločným trhom (Vec COMP/M.9000 - Bain Capital / Reifen Krieg Group) podľa nariadenia Rady (ES) č. 139/2004 (Iba anglické znenie je autentické)


Rozhodnutie Komisie z 12/09/2018 ktorým sa koncentrácia vyhlasuje za zlučiteľnú so spoločným trhom (Vec COMP/M.8958 - APG / DV4 / Oxford) podľa nariadenia Rady (ES) č. 139/2004 (Iba anglické znenie je autentické)


Rozhodnutie Komisie z 13/09/2018 ktorým sa koncentrácia vyhlasuje za zlučiteľnú so spoločným trhom (Vec COMP/M.9035 - Charlesbank Capital Partners, LLC / Partners Group AG / H-Food Holdings, LLC) podľa nariadenia Rady (ES) č. 139/2004 (Iba anglické znenie je autentické)


               20.9.2018

               SK

               Úradný vestník Európskej únie

               C 337/176

      P8_TA(2017)0331
      Námietka voči delegovanému aktu: finančné prostriedky v rámci priameho hospodárenia v Európskom námornom a rybárskom fonde
      Rozhodnutie Európskeho parlamentu nevzniesť námietku voči delegovanému nariadeniu Komisie z 12. júna 2017, ktorým sa mení nariadenie Európskeho parlamentu a Rady (EÚ) č. 508/2014, pokiaľ ide o rozdelenie finančných prostriedkov v rámci priameho hospodárenia medzi ciele integrovanej námornej politiky a spoločnej rybárskej politiky (C(2017)03881 – 2017/2743(DEA))
      (2018/C 337/29)

         Európsky parlament,

                  —

                  so zreteľom na delegované nariadenie Komisie (C(2017)03881),

                  —

                  so zreteľom na list Komisie z 1. septembra 2017, ktorým ho žiada, aby oznámil, že nevznesie námietku voči delegovanému nariadeniu,

                  —

                  so zreteľom na list Výboru pre rybárstvo predsedovi Konferencie predsedov výborov z 5. septembra 2017,

                  —

                  so zreteľom na článok 290 Zmluvy o fungovaní Európskej únie,

                  —

                  so zreteľom na nariadenie Európskeho parlamentu a Rady (EÚ) č. 508/2014 z 15. mája 2014 o Európskom námornom a rybárskom fonde, ktorým sa zrušujú nariadenia Rady (ES) č. 2328/2003, (ES) č. 861/2006, (ES) č. 1198/2006 a (ES) č. 791/2007 a nariadenie Európskeho parlamentu a Rady (EÚ) č. 1255/2011 (1), najmä na jeho článok 14 ods. 4 a článok 126 ods. 5,

                  —

                  so zreteľom na nariadenie Európskeho parlamentu a Rady (EÚ) č. 1380/2013 z 11. decembra 2013 o spoločnej rybárskej politike, ktorým sa menia nariadenia Rady (ES) č. 1954/2003 a (ES) č. 1224/2009 a zrušujú nariadenia Rady (ES) č. 2371/2002 a (ES) č. 639/2004 a rozhodnutie Rady 2004/585/ES (2),

                  —

                  so zreteľom na odporúčanie pre rozhodnutie Výboru pre rybárstvo,

                  —

                  so zreteľom na článok 105 ods. 6 rokovacieho poriadku,

                  —

                  so zreteľom na skutočnosť, že neboli vznesené námietky v lehote stanovenej v článku 105 ods. 6 tretej a štvrtej zarážke rokovacieho poriadku, ktorá uplynula 12. septembra 2017,

                  1.

                  oznamuje, že nevznesie námietku voči delegovanému nariadeniu;

                  2.

                  poveruje svojho predsedu, aby postúpil toto rozhodnutie Rade a Komisii.

         (1)  Ú. v. EÚ L 149, 20.5.2014, s. 1.

         (2)  Ú. v. EÚ L 354, 28.12.2013, s. 22.


               22.12.2017

               SK

               Úradný vestník Európskej únie

               C 443/89

         P7_TA(2014)0408
   Zmena rokovacieho poriadku týkajúca sa parlamentných otázok
   Rozhodnutie Európskeho parlamentu zo 16. apríla 2014 o zmene Rokovacieho poriadku Európskeho parlamentu týkajúcej sa parlamentných otázok (2013/2083(REG))
   (2017/C 443/20)

      Európsky parlament,

               —

               so zreteľom na list svojho predsedu z 13. februára 2013,

               —

               so zreteľom na články 211 a 212 rokovacieho poriadku,

               —

               so zreteľom na správu Výboru pre ústavné veci (A7-0123/2014),

               1.

               rozhodol zmeniť svoj rokovací poriadok v zmysle nižšie uvedených zmien;

               2.

               rozhodol, že tieto zmeny nadobudnú účinnosť prvým dňom prvej schôdze ôsmeho volebného obdobia;

               3.

               rozhodol, že systém losovania, ktorý sa stanovuje na základe pozmeňujúcich návrhov a týka sa určenia poslancov, ktorí môžu položiť otázku, sa posúdi po skúšobnom období v trvaní jedného roka od začiatku ôsmeho volebného obdobia;

               4.

               poveruje svojho predsedu, aby postúpil toto rozhodnutie pre informáciu Rade a Komisii.

      Pozmeňujúci návrh 1

      Rokovací poriadok Európskeho parlamentu

      Článok 116

                  Platný text

                  Pozmeňujúci návrh

               1.   Hodina otázok pre Komisiu sa koná na každej schôdzi
                     v čase, o ktorom
                   rozhodne
                     Parlament na návrh Konferencie
                   predsedov.

               1.   Hodina otázok pre Komisiu sa koná na každej schôdzi
                     v trvaní 90 minút k jednej alebo viacerým špecifickým horizontálnym témam, o ktorých
                   rozhodne
                     Konferencia
                   predsedov
                     mesiac pred schôdzou
                  .

               2.
                     Počas jednej schôdze smie poslanec položiť Komisii najviac jednu otázku
                  .

               2.
                     Portfólio členov Komisie pozvaných Konferenciou predsedov súvisí so špecifickou horizontálnou témou alebo témami, ku ktorým sa im majú klásť otázky. Na schôdzu sa prizvú najviac dvaja členovia Komisie, pričom je možné pozvať tretieho člena Komisie v závislosti od špecifickej horizontálnej témy alebo tém, ktoré boli zvolené pre hodinu otázok
                  .

                     3.

                     Otázky sa predkladajú písomne predsedovi, ktorý rozhodne o ich prípustnosti a o poradí ich zaradenia. Rozhodnutie sa ihneď oznámi autorovi otázky.

                     4.

                     Podrobný postup sa riadi usmerneniami uvedenými
                   v prílohe k rokovaciemu poriadku (17).

                     3.

                     Hodina otázok prebieha v súlade so systémom losovania, ktorý je podrobne stanovený v
                   prílohe k rokovaciemu poriadku (17).

                     5
                  .   V súlade s usmerneniami, ktoré vypracovala Konferencia predsedov, sa môžu konať osobitné hodiny otázok s Radou, predsedom Komisie, podpredsedom Komisie/vysokým predstaviteľom Únie pre zahraničné veci a bezpečnostnú politiku a predsedom Euroskupiny.

                     4
                  .   V súlade s usmerneniami, ktoré vypracovala Konferencia predsedov, sa môžu konať osobitné hodiny otázok s Radou, predsedom Komisie, podpredsedom Komisie/vysokým predstaviteľom Únie pre zahraničné veci a bezpečnostnú politiku a predsedom Euroskupiny.

      Pozmeňujúci návrh 2

      Rokovací poriadok Európskeho parlamentu

      Článok 117 – odsek 1

                  Platný text

                  Pozmeňujúci návrh

               1.   Každý poslanec môže v súlade s
                     usmerneniami
                   uvedenými v prílohe k rokovaciemu poriadku položiť predsedovi Európskej rady, Rade, Komisii alebo podpredsedovi Komisie/vysokému predstaviteľovi Únie pre zahraničné veci a bezpečnostnú politiku otázky na písomné zodpovedanie. Autori otázok v plnej miere zodpovedajú za ich obsah (18).

               1.   Každý poslanec môže v súlade s
                     kritériami
                   uvedenými v prílohe k rokovaciemu poriadku (18) položiť predsedovi Európskej rady, Rade, Komisii alebo podpredsedovi Komisie/vysokému predstaviteľovi Únie pre zahraničné veci a bezpečnostnú politiku otázky na písomné zodpovedanie. Autori otázok v plnej miere zodpovedajú za ich obsah.

      Pozmeňujúci návrh 3

      Rokovací poriadok Európskeho parlamentu

      Článok 117 – odsek 2

                  Platný text

                  Pozmeňujúci návrh

               2.   Otázky sa predkladajú
                     písomne
                   predsedovi
                     , ktorý ich postúpi adresátom
                  . Predseda rieši pochybnosti týkajúce sa prípustnosti otázky.
                     Jeho
                   rozhodnutie sa oznámi autorovi otázky.

               2.   Otázky sa predkladajú predsedovi. Predseda rieši pochybnosti týkajúce sa prípustnosti otázky.
                     Rozhodnutie predsedu nevychádza výlučne z ustanovení prílohy uvedenej v odseku 1, ale z ustanovení rokovacieho poriadku všeobecne.
                   Rozhodnutie
                     predsedu
                   sa oznámi autorovi otázky.

      Pozmeňujúci návrh 4

      Rokovací poriadok Európskeho parlamentu

      Článok 117 – odsek 2 a (nový)

                  Platný text

                  Pozmeňujúci návrh

                     2a.

                     Otázky sa predkladajú v elektronickom formáte. Každý poslanec môže predložiť najviac päť otázok mesačne.

                     Výnimočne možno doplňujúce otázky predložiť v podobe papierového dokumentu predloženého a vlastnoručne podpísaného poslancom na príslušnom útvare sekretariátu.

                     Po uplynutí jedného roka od začiatku ôsmeho volebného obdobia Konferencia predsedov vykoná posúdenie režimu doplňujúcich otázok.

      Pozmeňujúci návrh 7

      Rokovací poriadok Európskeho parlamentu

      Článok 117 – odsek 4 – pododsek 3

                  Platný text

                  Pozmeňujúci návrh

                     Poslanci určia, aký druh otázky predkladajú. Konečné rozhodnutie v tejto veci urobí predseda.

                     vypúšťa sa

      Pozmeňujúci návrh 8

      Rokovací poriadok Európskeho parlamentu

      Článok 117 – odsek 5

                  Platný text

                  Pozmeňujúci návrh

               5.   Otázky a odpovede sa uverejňujú
                     v Úradnom vestníku Európskej únie
                  .

               5.   Otázky a odpovede sa uverejňujú
                     na internetovej stránke Parlamentu
                  .

      Pozmeňujúci návrh 9

      Rokovací poriadok Európskeho parlamentu

      Článok 118 – odsek 1

                  Platný text

                  Pozmeňujúci návrh

               1.   Každý poslanec môže v súlade s
                     usmerneniami
                   uvedenými v prílohe k rokovaciemu poriadku (19) položiť Európskej centrálnej banke
                     otázku
                   na písomné zodpovedanie.

               1.   Každý poslanec môže v súlade s
                     kritériami
                   uvedenými v prílohe k rokovaciemu poriadku (19) položiť Európskej centrálnej banke
                     najviac šesť otázok mesačne
                   na písomné zodpovedanie.
                     Za obsah otázok zodpovedajú výlučne ich autori.

      Pozmeňujúci návrh 10

      Rokovací poriadok Európskeho parlamentu

      Článok 118 – odsek 2

                  Platný text

                  Pozmeňujúci návrh

               2.   Otázky sa predkladajú písomne predsedovi príslušného výboru, ktorý ich
                     postúpi
                   Európskej centrálnej banke.

               2.   Otázky sa predkladajú písomne predsedovi gestorského výboru, ktorý ich
                     oznámi
                   Európskej centrálnej banke.
                     Predseda rieši pochybnosti týkajúce sa prípustnosti otázky. Rozhodnutie predsedu sa oznámi autorovi otázky.

      Pozmeňujúci návrh 11

      Rokovací poriadok Európskeho parlamentu

      Článok 118 – odsek 3

                  Platný text

                  Pozmeňujúci návrh

               3.   Otázky a odpovede sa uverejňujú
                     v Úradnom vestníku Európskej únie
                  .

               3.   Otázky a odpovede sa uverejňujú
                     na internetovej stránke Parlamentu
                  .

      Pozmeňujúci návrh 12

      Rokovací poriadok Európskeho parlamentu

      Príloha II

                  Platný text

                  Pozmeňujúci návrh

               Priebeh hodiny otázok
                     podľa článku 116

               Priebeh hodiny otázok
                     s Komisiou

                                 A.

                              Usmernenia

                                 1.

                              Poslanci, ktorí položia otázku jednému z členov Komisie, sa vyberú na základe systému losovania, a to nasledujúcim spôsobom:

                                 1.

                              Otázky sú prípustné, iba ak

                           —

                                 hodinu pred začiatkom hodiny otázok sa pri vchode do rokovacej sály umiestni urna;

                           —

                                 sú stručné a zostavené tak, že umožňujú stručnú odpoveď;

                           —

                                 poslanci, ktorí chcú položiť otázku, napíšu svoje meno na formulár a vložia ho do urny;

                           —

                                 patria do právomoci a pôsobnosti adresáta a sú vo všeobecnom záujme;

                           —

                                 poslanci, ktorí chcú položiť otázku, môžu odovzdať iba jeden formulár;

                           —

                                 sa v prípade špecifických otázok pre Radu osobitne týkajú vykonávania jej funkcií vymedzovania, koordinácie a implementácie politík EÚ alebo jej právomocí v oblasti postupov vymenúvania alebo súvisia s fungovaním inštitúcií, agentúr a orgánov Európskej únie alebo revíziou zmlúv,

                           —

                                 predseda otvorí hodinu otázok a uzavrie urnu;

                           —

                                 nevyžadujú predchádzajúce rozsiahle štúdium alebo preskúmanie príslušnou inštitúciou;

                           —

                                 predseda vytiahne vždy jeden formulár a vyzve vybratého poslanca, aby položil otázku príslušnému členovi Komisie.

                           —

                                 sú jasne formulované a týkajú sa konkrétnej veci;

                                 2.

                              Poslanec má na položenie otázky jednu minútu a člen Komisie má dve minúty na odpoveď. Daný poslanec môže položiť doplňujúcu otázku v trvaní 30 sekúnd, ktorá má priamy vzťah k pôvodnej otázke. Člen Komisie má na dodatočnú odpoveď dve minúty.

                           —

                                 neobsahujú tvrdenia ani stanoviská;

                                 3.

                              Otázky a doplňujúce otázky sa musia priamo týkať zvolenej špecifickej horizontálnej témy. Predseda môže rozhodnúť o prípustnosti.

                           —

                                 sa netýkajú výhradne osobných záležitostí;

                           —

                                 nie sú zamerané na získanie dokumentov alebo štatistických informácií;

                           —

                                 sú v opytovacej forme.

                                 2.

                              Otázka je neprípustná, ak je už do programu zaradená daná vec na prerokovanie za účasti príslušnej inštitúcie alebo otázka súvisiaca s vykonávaním legislatívnych a rozpočtových funkcií Rady uvedených v článku 16 ods. 1 prvej vete Zmluvy o fungovaní Európskej únie.

                                 3.

                              Otázka je neprípustná, ak bola rovnaká alebo podobná otázka položená a zodpovedaná v priebehu predchádzajúcich troch mesiacov, alebo ak je jej cieľom iba získanie takých informácií o opatreniach nasledujúcich po prijatí osobitného uznesenia Parlamentu, ktoré Komisia už poskytla v písomnom nadväzujúcom oznámení, a v danej veci nenastali nové skutočnosti alebo autor otázky nepožaduje ďalšie informácie. V prvom prípade sa autorovi otázky poskytne kópia otázky a odpovede.

                     Doplňujúce otázky

                                 4.

                              Každý poslanec môže položiť doplňujúcu otázku k odpovedi na akúkoľvek otázku. Najviac môže položiť dve doplňujúce otázky.

                                 5.

                              Doplňujúce otázky podliehajú pravidlám o prípustnosti stanoveným v týchto usmerneniach.

                                 6.

                              Predseda rozhoduje o prípustnosti doplňujúcich otázok a obmedzí ich počet tak, aby každý poslanec, ktorý otázku položil, mohol na ňu dostať odpoveď.

                     Predseda nie je povinný uznať doplňujúcu otázku ako prípustnú, aj keď spĺňa uvedené podmienky prípustnosti, ak:

                                 a)

                                 by mohla narušiť zvyčajný priebeh hodiny otázok, alebo

                                 b)

                                 pôvodná otázka, na ktorú doplňujúca otázka nadväzuje, bola primerane zodpovedaná na základe iných doplňujúcich otázok, alebo

                                 c)

                                 nemá priamy vzťah k pôvodnej otázke.

                     Odpovede na otázky

                                 7.

                              Príslušná inštitúcia zabezpečí, aby boli odpovede stručné a výstižné.

                                 8.

                              Ak to obsah otázok umožňuje, môže predseda po porade s pýtajúcimi sa rozhodnúť, že príslušná inštitúcia zodpovie otázky súčasne.

                                 9.

                              Otázku možno zodpovedať iba v prítomnosti pýtajúceho sa, alebo ak ten písomne oznámi predsedovi pred začiatkom hodiny otázok meno svojho zástupcu.

                                 10.

                              Ak nie je prítomný pýtajúci sa, ani jeho zástupca, otázka prepadá.

                                 11.

                              Ak poslanec položí otázku, avšak ani on, ani jeho zástupca nie je prítomný na hodine otázok, predseda mu písomne pripomenie jeho povinnosť byť prítomný alebo zastúpený. Ak bol predseda nútený zaslať takéto upozornenie trikrát v priebehu dvanástich mesiacov, stráca príslušný poslanec na šesť mesiacov právo klásť otázky počas hodiny otázok.

                                 12.

                              Otázky, na ktoré sa neodpovedalo pre nedostatok času, sa zodpovedajú v súlade s článkom 117 ods. 4 prvý pododsek, pokiaľ autor otázky nepožiada o použitie článku 117 ods. 3.

                                 13.

                              Na postup pri písomných odpovediach sa použije článok 117 ods. 3 a 5.

                     Lehoty

                                 14.

                              Otázky musia byť predložené najmenej týždeň pred začiatkom hodiny otázok. Otázky, ktoré nie sú predložené v tejto lehote, sa môžu zaradiť do hodiny otázok so súhlasom príslušnej inštitúcie.

                     Otázky vyhlásené za prípustné sa doručia poslancom a postúpia príslušnej inštitúcii.

                                 B.

                              Odporúčania

                     (výťah z uznesenia Parlamentu z 13. novembra 1986)

                     Európsky parlament,

                                 1.

                              odporúča prísnejšie uplatňovanie usmernení pre priebeh hodiny otázok podľa článku 43

                            (27)

                              , najmä odseku 1 usmernení o prípustnosti otázok;

                                 2.

                              odporúča častejšie uplatňovanie právomoci zverenej predsedovi Európskeho parlamentu v článku 43 ods. 3

                            (28)

                              , zoskupovať otázky podľa ich predmetu; domnieva sa však, že takto zoskupovať by sa mali iba otázky v prvej polovici zoznamu otázok predložených na danú schôdzu;

                                 3.

                              odporúča, pokiaľ ide o doplňujúce otázky, aby predseda v zásade umožňoval položiť jednu doplňujúcu otázku poslancovi, ktorý položil pôvodnú otázku a jednu alebo najviac dve doplňujúce otázky predovšetkým tým poslancom, ktorí sú členmi inej politickej skupiny a/alebo iného členského štátu ako poslanec, ktorý položil pôvodnú otázku; pripomína, že doplňujúce otázky musia byť stručné a výstižné a navrhuje, aby ich trvanie nebolo dlhšie ako 30 sekúnd;

                                 4.

                              vyzýva Komisiu a Radu, aby v súlade s odsekom 7 usmernení zaručili stručnosť a výstižnosť odpovedí.

      Pozmeňujúci návrh 13

      Rokovací poriadok Európskeho parlamentu

      Príloha III – názov

                  Platný text

                  Pozmeňujúci návrh

                     Usmernenia
                   pre otázky na písomné zodpovedanie podľa článkov 117 a 118

                     Kritériá
                   pre otázky na písomné zodpovedanie podľa článkov 117 a 118

      Pozmeňujúci návrh 14

      Rokovací poriadok Európskeho parlamentu

      Príloha III – odsek 1 – zarážka 2

                  Platný text

                  Pozmeňujúci návrh

                           —

                           patria do
                                 právomoci
                               a pôsobnosti adresátov a sú vo všeobecnom záujme;

                           —

                           patria
                                 výlučne
                               do
                                 medzí právomocí inštitúcií stanovených v príslušných zmluvách
                               a
                                 do
                               pôsobnosti adresátov a sú vo všeobecnom záujme;

      Pozmeňujúci návrh 15

      Rokovací poriadok Európskeho parlamentu

      Príloha III – odsek 1 – zarážka 3 a (nová)

                  Platný text

                  Pozmeňujúci návrh

                           —

                                 nepresahujú 200 slov;

      Pozmeňujúci návrh 16

      Rokovací poriadok Európskeho parlamentu

      Príloha III – odsek 1 – zarážka 5 a (nová)

                  Platný text

                  Pozmeňujúci návrh

                           —

                                 neobsahujú viac ako tri podotázky.

      Pozmeňujúci návrh 17

      Rokovací poriadok Európskeho parlamentu

      Príloha III – odsek 2

                  Platný text

                  Pozmeňujúci návrh

                           2.

                                 Ak otázka nezodpovedá týmto usmerneniam,
                               sekretariát poradí
                                 autorovi
                              , ako
                                 možno otázku navrhnúť tak, aby bola prípustná
                              .

                           2.

                           Sekretariát
                                 na požiadanie
                               poradí
                                 autorom
                              , ako
                                 splniť v jednotlivých prípadoch kritériá uvedené v odseku 1
                              .

      Pozmeňujúci návrh 18

      Rokovací poriadok Európskeho parlamentu

      Príloha III – odsek 3

                  Platný text

                  Pozmeňujúci návrh

                           3.

                           Ak bola počas predchádzajúcich šiestich mesiacov položená a zodpovedaná rovnaká alebo podobná otázka, alebo ak je jej cieľom iba získanie takých informácií o opatreniach nasledujúcich po prijatí osobitného uznesenia Parlamentu, ktoré Komisia už poskytla v písomnom nadväzujúcom oznámení, sekretariát poskytne kópiu predchádzajúcej otázky a odpovede autorovi. Nová otázka sa adresátom nepostúpi,
                                 ak sa autor neodvoláva na nové významné skutočnosti alebo nepožaduje ďalšie informácie
                              .

                           3.

                           Ak bola počas predchádzajúcich šiestich mesiacov položená a zodpovedaná rovnaká alebo podobná otázka, alebo ak je jej cieľom iba získanie takých informácií o opatreniach nasledujúcich po prijatí osobitného uznesenia Parlamentu, ktoré Komisia už poskytla v písomnom nadväzujúcom oznámení, sekretariát poskytne kópiu predchádzajúcej otázky a odpovede autorovi. Nová otázka sa adresátom nepostúpi,
                                 pokiaľ o tom nerozhodne predseda na základe nových významných skutočností a v reakcii na odôvodnenú žiadosť autora
                              .

      Pozmeňujúci návrh 19

      Rokovací poriadok Európskeho parlamentu

      Príloha III – odsek 4

                  Platný text

                  Pozmeňujúci návrh

                           4.

                           Ak autor v otázke požaduje faktické alebo štatistické informácie, ktoré už
                                 sú k dispozícii v knižnici
                               Parlamentu,
                                 knižnica o tom informuje poslanca, ktorý môže otázku stiahnuť
                              .

                           4.

                           Ak autor v otázke požaduje faktické alebo štatistické informácie, ktoré už
                                 majú k dispozícii vyhľadávacie služby
                               Parlamentu,
                                 táto otázka sa nepostúpi adresátovi, ale uvedeným službám, pokiaľ predseda nerozhodne inak na základe žiadosti autora
                              .

      Pozmeňujúci návrh 20

      Rokovací poriadok Európskeho parlamentu

      Príloha III – odsek 5

                  Platný text

                  Pozmeňujúci návrh

                           5.

                           Otázky týkajúce sa súvisiacich záležitostí možno zodpovedať spoločne.

                           5.

                           Otázky týkajúce sa súvisiacich záležitostí
                                 môže sekretariát spojiť do jednej otázky a
                               možno
                                 ich
                               zodpovedať spoločne.

      (17)  Pozri prílohu II.

      (17)  Pozri prílohu II.

      (18)  Pozri prílohu III.

      (18)  Pozri prílohu III.

      (19)  Pozri prílohu III.

      (19)  Pozri prílohu III.

      (27)
         Teraz článok 116.

      (28)
         Teraz článok 116 ods. 3.


title: Rozhodnutie Rady (EÚ) 2017/2435 z 18. decembra 2017, ktorým sa vymenúva člen Výboru regiónov navrhnutý Maltou

text:
               23.12.2017

               SK

               Úradný vestník Európskej únie

               L 344/36

         ROZHODNUTIE RADY (EÚ) 2017/2435
   z 18. decembra 2017,
   ktorým sa vymenúva člen Výboru regiónov navrhnutý Maltou
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 305,
   so zreteľom na návrh maltskej vlády,
   keďže:

               (1)

               Rada prijala 26. januára 2015 rozhodnutie (EÚ) 2015/116 (1), 5. februára 2015 rozhodnutie (EÚ) 2015/190 (2) a 23. júna 2015 rozhodnutie (EÚ) 2015/994 (3), ktorými sa vymenúvajú členovia a náhradníci Výboru regiónov na obdobie od 26. januára 2015 do 25. januára 2020. Rozhodnutím Rady (EÚ) 2017/1337 (4) bol 11. júla 2017 pán Marc SANT nahradený pánom Mariom FAVOM ako členom.

               (2)

               V dôsledku skončenia mandátu, na základe ktorého bol navrhnutý pán Mario FAVA (Councillor, Swieqi, Local Council), sa uvoľnilo jedno miesto člena Výboru regiónov.

         PRIJALA TOTO ROZHODNUTIE:
   Článok 1
   Na zvyšný čas súčasného funkčného obdobia, ktoré trvá do 25. januára 2020, sa za člena Výboru regiónov vymenúva:

               —

               Mario FAVA, Councillor, Fgura, Local Council (zmena mandátu).

         Článok 2
   Toto rozhodnutie nadobúda účinnosť dňom jeho prijatia.

      V Bruseli 18. decembra 2017

            Za Radu

            predsedníčka

         K. SIMSON

      (1)  Rozhodnutie Rady (EÚ) 2015/116 z 26. januára 2015, ktorým sa vymenúvajú členovia a náhradníci Výboru regiónov na obdobie od 26. januára 2015 do 25. januára 2020 (Ú. v. EÚ L 20, 27.1.2015, s. 42).

      (2)  Rozhodnutie Rady (EÚ) 2015/190 z 5. februára 2015, ktorým sa vymenúvajú členovia a náhradníci Výboru regiónov na obdobie od 26. januára 2015 do 25. januára 2020 (Ú. v. EÚ L 31, 7.2.2015, s. 25).

      (3)  Rozhodnutie Rady (EÚ) 2015/994 z 23. júna 2015, ktorým sa vymenúvajú členovia a náhradníci Výboru regiónov na obdobie od 26. januára 2015 do 25. januára 2020 (Ú. v. EÚ L 159, 25.6.2015, s. 70).

      (4)  Rozhodnutie Rady (EÚ) 2017/1337 z 11. júla 2017, ktorým sa vymenúvajú člen a náhradník Výboru regiónov navrhnutí Maltou (Ú. v. EÚ L 185, 18.7.2017, s. 48).